Турли таҳдидлардан ҳимоя - Hidoyat.uz\nАсосий саҳифа Мақолалар Турли таҳдидлардан ҳимоя\nЧоп этилди Avgust 29, 2019 Турли таҳдидлардан ҳимояda fikr bildirishni o'chirish\nБугунги дунёда кечаётган мураккаб жараёнлар ёшлар тарбиясига янада катта эътибор беришни талаб этмоқда. Бу борада Биринчи Президентимиз таъкидлаганларидек, «Табиийки, “оммавий маданият” деган ниқоб остида ахлоқий бузуқлик ва зўравонлик, индивидуализм, эгоцентризм ғояларини тарқатиш, керак бўлса, шунинг ҳисобидан бойлик орттириш, бошқа халқларнинг неча минг йиллик анъана ва қадриятлари, турмуш тарзининг маънавий негизларига беписандлик, уларни қўпоришга қаратилган хатарли таҳдидлар одамни ташвишга солмай қўймайди».\nХалқимизнинг, айниқса, ёшларнинг ахлоқи ва маънавиятига салбий таъсир кўрсатадиган омиллар асосан қуйидагилардир:\nБиринчидан, хориж матбуоти хабарларига кўра, ҳозир Ғарб давлатлари телевизион дастурлари ва фильмлари жаҳон медиа бозорининг тўртдан уч қисмини эгаллаган. Уларнинг тушунарсиз мусиқаси, маъносиз ҳамда ғайриинсоний ҳаракатлардан иборат қўшиқлари, қизиқиши, овқатланиш одати, ҳатто кийинишига бутун дунё тақлид қилаётгани боис, бундай жараёнлар таъсиридан ўз вақтида ёшларни ҳимоя қилмасак, халқимиз маданияти, маънавияти ва миллий хусусиятларига зарар етади.\nИккинчидан, ҳозирги вақтда, Ғарб маданиятининг айрим вакиллари ахлоқсизликни маданият деб билиши ва аксинча, асл маънавий қадриятларни менсимасдан, эскилик сарқити, деб қараши бугунги тараққиётга, инсон ҳаёти, оила мустаҳкамлиги ва ёшлар тарбиясига катта хавф солаётган бир пайтда фарзанд тарбиясига катта эътибор бериш долзарб вазифа бўлиши керак.\nУчинчидан, бугун айрим Ғарб давлатларида ёшлар маънавияти таназзулга учраб, ўзининг салбий натижаларини бераётгани маълум. Ғарб турмуш тарзининг бундай салбий жиҳатлари баъзи ғарб оммавий ахборот воситалари орқали тарғиб қилинаётгани ачинарли ҳолдир. Гарчи бундай ҳолатлар бошқа кўп мамлакатларда кузатилмаган бўлса-да, бу ҳол хотиржамликка берилишга асос бўлмайди. Ўз вақтида ёшлар қалбида бундай хунук ишларга нисбатан нафрат туйғусини шакллантириш лозим.\nОдоб-ахлоқ, ҳаё-ибо, ор-номус, диёнат каби фазилатлар азалдан халқимиз маънавий оламининг ажралмас қисмига айланган. Бугунги глобаллашув шароитида “оммавий маданият” ниқоби остида ёшларимизга турли ёт ғоялар, маънавий тубанликларни тарғиб этишга уринаётган айрим қабиҳ ниятли кучлар айнан ана шундай қадриятларимизга чанг солаётгани сир эмас.\nБиринчи Президентимиз “Юксак маънавият – енгилмас куч” китобларида “Ҳозирги вақтда ахлоқсизликни маданият деб билиш ва аксинча, асл маънавий қадриятларни менсимасдан, эскилик сарқити деб қараш билан боғлиқ ҳолатлар бугунги тараққиётга, инсон ҳаёти, оила муқаддаслиги ва ёшлар тарбиясига катта хавф солмоқда ва кўпчилик бутун жаҳонда бамисоли бало-қазодек тарқалиб бораётган бундай хуружларга қарши курашиш нақадар муҳим эканини англаб етмоқда”, дея маънавий таҳдидлардан ёш авлодни асрашимиз зарурлигини таъкидлаган эди.\nXXI асрда турли ҳаёт тарзлари ва ғоялар рақобатга киришди. Бунда муваффақиятга эришиш учун ҳар бир давлат ўзлигини сақлаган ҳолда диний ва миллий қадриятларини бошқаларга англатишни асос қилган мафкурага эга бўлиши лозим. Акс ҳолда, ўзликни йўқотиш, бебаҳо қадриятлардан воз кечиш кишини тараққиётдан ажратиб, уни тобе, мустақил фикри йўқ манқуртга айлантириб қўяди. Ҳозирги кунда ғаразли мақсадларни амалга ошириш учун зимдан олиб борилаётган фитналар баъзи миллатларнинг ўзлигини йўқотишга қаратилганини сезиш мумкин. Бунда эътибор ҳудудларни эгаллаш эмас, инсон онгини эгаллашга йўналтирилган.\nМаънавий даражада глобаллашувнинг салбий томони инсонни фақат истеъмолчига айлантиради. Бунда бахт-саодат моддий фаровонлик билан белгиланади. Яшашдан мақсад, ҳаётдан энг юқори даражада лаззатланишдан иборат бўлиб қолади. Руҳий-маънавий қадриятлар, эзгулик, савоб, беғараз ёрдам кўрсатиш каби олий тушунчалар унутилади. Инсонлараро муносабатлар фақат фойда ва зарар қонуни асосида ишлайди. Кўнгилхушликларнинг кўз кўриб, қулоқ эшитмаган турлари юзага келади.\nЮқоридагилардан кўриниб турибди, глобаллашув жараёнини ортга қайтариб бўлмайди. Бу худди отилган ўқни қайта ўқдонга тиқишга уринишдек гап. Бугун дунёдаги ҳар бир давлатнинг тараққиёти айни шу глобаллашув асосида шаклланмоқда. Глобаллашув ҳодисасининг ижобий ва салбий жиҳатлари бор. Энг салбий жиҳати – замонавий дунёда одамийликни бой бериб қўйиш хавфи юқори.\nОлим ва мутахассисларнинг фикр-мулоҳазаларига таянган ҳолда, ғарбга таҳдид солаётган хавф-хатарларни санаб ўтайлик:\nБиринчиси, Ғарб мамлакатларида туғилиш даражасининг кескин пасайиши. Бу ҳақда Ғарб олими бундай ёзади: “Ғарб том маънода “ўлмоқда”, деярли барча ғарб мамлакатлари аҳолиси ақл бовар қилмас даражада камайиб бормоқда. Ўн тўртинчи асрда Оврупа аҳолисининг учдан бир қисмини қириб юборган “қора ўлат” офатидан буён Ғарб тамаддуни ҳали бу қадар хатарли таҳдидга дуч келмаган. Бу офат бутун ғарб аҳолисини қириб юбориши ҳеч гап эмас. Ҳозир Оврупа мамлакатларининг кўпида ўлим кўрсаткичи туғилишдан анча юқоридир.\nИккинчиси, дин ва одобга зид бўлган ғоя, қарашларнинг сингдирилиши оқибатида миллий қадрият, урф-одат ва анъаналар емирилмоқда. Маълумки, ғарб мамлакатлари тараққиётнинг юксак чўққиларига кўтарилишида диний қадрият, урф-одат ва анъаналар, ахлоқнинг аҳамияти катта бўлган. Жумладан, ғарб тарихчиларидан бири бундай ёзади: “Инсоният тарихий тараққиётининг қайси даврига назар ташламанг, диний эътиқод ҳар қандай буюк давлатнинг пойдевори сифатида хизмат қилиб келганига гувоҳ бўласиз. Ҳиндистон, Хитой, Юнонистон, Африка ёхуд Жанубий ва Марказий Америка тамаддунлари бўладими – уларнинг барчасида бир хил жараённи кузатиш мумкин: тамаддунлар дин негизида вужудга келган ва аксинча, қандайдир сабаблар туфайли анъанавий эътиқоднинг жамият ҳаётига таъсири сусайган ёхуд ундан бутунлай воз кечилган ҳолда миллатлар, халқлар ва давлатлар таназзулга юз тутган”.\nУчинчиси, Ғарбда миллий қадрият ва анъаналар сиқиб чиқарилиб, ёш авлод қалби ва онгига ғайриинсоний ғоялар сингдирилмоқда. Бунинг оқибатида Ғарб мамлакатларида “оммавий маданият” тушунчаси юзага келди. У ғарб дунёсида ўтган асрнинг иккинчи ярмида шаклланди. Гарчи “маданият” деб аталса-да, аслида, мазмун-моҳиятига, ният-мақсадига кўра, “оммавий маданият” ҳақиқий маданиятнинг кушандаси. “Оммавий маданият” кўпдан-кўп шаклларда ўзини намоён этади. Масалан, “китч” – заррача бадиий-эстетик қимматга эга бўлмаган нарса ва буюмларга юксак андоза тусини бериш. “Комикс” – тагига қисқа матн ёки луқмалар битилган беҳаё матбаа-расм маҳсулотлари. “Старизм” – субъектив эҳтиросларга берилган ҳолда эстрада артистлари, актёрлар, спортчилар, телебошловчиларни кўкка кўтариш. “Хэппининг” – ногаҳон уюштириладиган “кескин” томошалар, масалан, пианино ёки автомобилларни уриб, абжағини чиқариш ёхуд ўт қўйиб ваҳшиёна, оммавий “кўнгил очиш”ларни ўтказиш. Ушбулар “оммавий маданият”нинг айрим кўринишлари, холос.\nТўртинчиси, ғарб маданияти ажралиш, аборт ва ўзбошимчаликни тараққиётнинг ўзига хос муҳим босқичлари сифатида талқин этаётганидан ташвишланиб, бир олим бундай ёзади: “Маънавият ва ахлоқнинг моҳияти хусусида якдилликка эриша олмас эканмиз, у ҳолда қандай қилиб маънавияти юксак жамиятни барпо этишимиз мумкин? Наҳотки, юртимиз тақдирига бефарқ бўлмаган кишилар маданий инқилобчиларнинг бутун саъй-ҳаракати одамларни имон-эътиқодидан қайтариш, Яратгандан юз ўгириш ва уларнинг онгига “турмуш тарзининг барча шакллари тенг ҳуқуқлидир” қабилидаги ғаразли ғоя ва қарашларни сингдиришга йўналтирилганини пайқамаётган бўлса?”\nБешинчиси, оила инқирози. Ўтган асрнинг 60-йилларида ғарб мамлакатларида содир бўлган “маданий инқилоб” эр, хотин ва болаларни оилавий вазифалар, бурч ва масъулиятдан озод этиб, оилага бўлган ижтимоий эҳтиёжни йўққа чиқарди. Бу ҳол оиланинг емирилишига сабаб бўлди. Ҳукмронликни қўлга олган “оммавий маданият” кечаю кундуз азалий қадриятларни камситиб, ҳатто аёлнинг эри ва болалари бўлиши табиий, ҳаётий эҳтиёж экани ҳақидаги тасаввурлар устидан ҳам кулиб келди. Бугунги кунда аёлни оналик вазифасидан буткул маҳрум этишга интилаётган кучлар ҳам пайдо бўлди.\nБундай вазият вужудга келишида ўтган асрнинг бошларида кўп ғарб мамлакатларида шаклланган ва бугунги кунга келиб ижтимоий ҳаракатга айланган феминизмнинг “хизмат”и катта бўлган. Масалан, ашаддий феминист аёллардан бири оиланикоҳ масаласи ҳақида тўхталиб, бундай хато фикрларни ёзган: “Никоҳ бу – қулликнинг бир шакли. Шундай экан, аёллар ҳаракати ана шу институтга қарши йўналтирилиши зарур. Негаки, никоҳ барҳам топмаган жамиятда аёлларнинг озод этилишига умид қилиш хомхаёлдир”. Афсус, бу ғоялар таъсирида миллион-миллион ғарблик аёллар оила қуриш ва бола туғишдан воз кечмоқда, оиланинг барча динларда қораланган ноанъанавий шакллари пайдо бўлмоқда.\n1970 йилдан ҳозирги вақтгача никоҳсиз яшаётганлар сони 523 мингдан 6,5 миллионгача, яъни 1000 фоизга ошгани, фақат тўрт хонадондан биттасида тўлиқ оила истиқомат қилаётгани, бир жинслилар “никоҳ”и кўпайиб бораётгани, якка ўзи яшаётган америкаликлар мамлакат аҳолисининг 26 фоизини ташкил этаётгани фикримизни тасдиқлайди.\nБританияда эса болаларнинг 34 фоизи никоҳсиз туғилмоқда, тахминан, шунча миқдордаги катта ёшлилар ажралиш аламидан азият чекмоқда. Келгуси йигирма йил давомида британиялик болаларнинг ярмидан озроғигина ота-она тарбиясини олиши мумкин.\nАҚШда қамалганларнинг ярмидан кўпи бузилган оилаларнинг фарзандлари экани, ота-онаси ажрашгани туфайли етказилган кучли руҳий зарба эркак ва аёлларга ўрта ёшда, ҳатто кексалик чоғида ҳам салбий таъсир ўтказиб туриши аниқланган.\nОврупаликларда: “Эрлар аёллар учун биринчи бўлишни, аёллар эса эркаклар учун сўнггиси бўлишни орзу қилади”, деган гап бор. Бунинг маъноси бундай: Эр уйланмоқчи бўлган қизнинг аввал бошқа эркак билан бўлмаганини орзу қилади. Агар зинога аралашган бўлса, фарқи йўқ, бу ёғига тўғри юрса бас. Хотин эса, “Эрим менгача юрган бўлса юргандир, энди юрмасин”, деб орзу қилишидир. Бу тушунча турли маданиятларда ҳар хил қабул қилинади.\nҲозирги кунда ғарб мамлакатларида оилага муносабат ёмон томонга ўзгариб кетганини юқорида кўп бор таъкидлаб ўтдик. Ҳолбуки, аввалги замонларда уларда ҳам оила муқаддас, деб ҳисобланарди. Аммо оилага “эркинлик” мартабасининг берилиши жамиятни ҳам бора-бора издан чиқарди. Мисол учун, бугун ғарбда оила бобида қуйидагича бузилишларни учратиш мумкин:\nБир жинслиларнинг никоҳланишига қонун доирасида йўл очиб қўйилгани.\nОила қурмай, ёлғиз яшашга интилиш кучлилиги.\nХотин эрни ёқтирмай қолгани учун уни ташлаб кетиши.\nХуллас, оила-никоҳ муносабатларининг инқирози ғарбона турмуш тарзининг эски қадриятлари саналган фидойилик, меҳрибонлик, садоқат, имон-эътиқод каби фазилатларнинг шахсий манфаатлар қондирилишини ёқловчи қарашлар томонидан сиқиб чиқарилгани билан изоҳланади.\n Каримов И. «Юксак маънавият – енгилмас куч». Тошкент. «Маънавият», 2008. Б –117.\n Тоҳир Малик. «Одамийлик мулки». Тошкент. «Шарқ», 2008. 161-бет.


20:22"Ювентус" ва "Интер"га "Рубин" футболчиси керак 0 20:18Питер Хюистра: "Бизни "Шаржа" билан икки қизиқарли ўйин кутмоқда" 2 20:00ПСЖ "Милан" етакчисини текинга қўлга киритиши мумкин 0 19:33Европа Суперлигаси. Мусобақа борасидаги барча хабарлар битта саҳифада 43 19:31Пальмери "Marca"нинг хабарини рад қилди. "Реал", Челси" ва "Манчестер Сити" четлатилиши мумкин 10 19:17"Илонларнинг олдимиздалигини билмасдик". Чеферин Вудворд ва Аньелли ҳақида гапирди 13 19:00Olamsport: Блогер Конорга "вызов" ташлади, Хабиб Махачевнинг тўйидан сурат жойлаштирди ва бошқа хабарлар 0 18:47"Барселона" Пучни ижарага юборишга тайёр 3 18:25Карикатура: "Атлетико" ва "Барселона" "Реал"нинг "Хетафе" билан дуранг ўйнаганидан хурсанд 2 18:08Футболчилар агар Суперлигада ўйнашса, ЖЧ ва Еврода қатнаша олишмайди. УЕФА президенти тасдиқлади 32 18:01Куртуа "Хетафе"га қарши дуранг ҳақида: "Натижадан хафамиз, майдонда қийин бўлди" 1 17:41"Истиқлол"нинг АГМКни мағлуб этгани тасодиф ёки ҳайратланарли ҳолат эмас. Чунки...". Учрашувни стадиондан кузатган Усмон Тошевнинг фикрлари 32 17:38"Аталанта" ва икки клуб "Ювентус", "Милан" ва "Интер"ни А Сериядан четлатишга чақирди 13 17:16Карикатура: ЕЧЛми ёки Суперлига? 7 17:00“Истиқлол” собиқ футболчиларига янги клуб сафида майдонга тушиш учун рухсат берилади 1\n"Истиқлол"нинг АГМКни мағлуб этгани тасодиф ёки ҳайратланарли ҳолат эмас. Чунки...". Учрашувни стадиондан кузатган Усмон Тошевнинг фикрлари 32


ИШИД Кобул аэропортидаги портлашлар учун жавобгарликни ўз зиммасига олди\n«Исломий давлат» гуруҳи пайшанба куни Кобулда содир бўлган иккита портлаш учун жавобгарликни ўз зиммасига олди.\nБиринчиси халқаро аэропортга кираверишда потлаш юз берди, деб хабар бермоқда CNN АҚШ Мудофаа вазирлигининг икки ходимига таяниб. Иккинчиси Баррон меҳмонхонасида, у ҳам аэропортга яқин. Маълумотни Пентагон матбуот котиби Жон Кирби тасдиқлади.\nПайшанба куни Кобул халқаро аэропортида содир бўлган иккита портлаш натижасида, охирги маълумотларга кўра, 60 киши ҳалок бўлди. Камида 140 киши жароҳатланган.\nПентагон АҚШнинг 12 ҳарбий хизматчиси ҳалок бўлганини тасдиқлади. Камида 15 ҳарбий хизматчи яраланган.\nКобулдаги хорижий оммавий ахборот воситаларининг мухбирлари ва гувоҳлар шаҳарнинг турли жойларида яна камида учта портлаш содир бўлгани ҳақида хабар беришмоқда, бироқ улар қурбонларга олиб келганми ёки йўқми номаълум.\nАэропорт четида минглаб афғонистонликлар Кобулдан эвакуация рейсларига чиқмоқчи бўлган. «Бу одамлар хавфсизлик ва эркинликни хоҳлашди. Бу ўта кескин вазиятда мутлақо жирканч ҳужумдир», — деди Германия канцлери Ангела Меркел воқеа ҳақида.\nАвгуст ойининг ўрталарида Толибон Афғонистонни ўз қўлига олди. Кобул аэропортидан эвакуация бошланганидан бери Қўшма Штатлар ва унинг иттифоқчилари мамлакатдан 90 мингга яқин одамни, шу жумладан Толибон репрессияларига дуч келган ўн минглаб афғонларни эвакуация қилди. Россия 25 августда эвакуация рейсларига қўшилди. 31 августга қадар АҚШ ҳарбийлари Афғонистонни тарк этиши кутилмоқда, бу катта эҳтимол билан эвакуация парвозлари тугайди.


Халқаро автомагистралда янги замонавий кўприк\nЎзбек миллий автомагистрали тизимининг Қоровулбозор тумани орқали ўтувчи "Ғузор—Бухоро—Нукус—Бейнов" халқаро А 380 йўлида, вилоятлараро Аму-Бухоро машина канали устида барпо этилган янги замонавий кўприк фойдаланишга топширилди.\nИншоот белгиланганидек, саккиз ой муддатда "Қашқа¬дарё кўприк хўжалик ихтисослаштирилган сақлаш таъмирлаш ва фойдаланиш" бошқармаси жамоаси томонидан қуриб битказилди. Инвестиция дас¬турига кирган бу объект қурилишига 11 миллиард 800 миллион сўм маблағ сарфланди.\nИшга туширилган иншоот эни аввалгисига нисбатан уч бараварга кенг бўлиб, 27 метр¬ни, узунлиги эса 72 метр¬ни ташкил этади. У барча техник хусусиятлари бўйича миллий автомагистрал тизимига мос бўлди. Республикамиз, шунинг¬дек, жаҳоннинг турли мамлакатлари—Эрон, Туркия, Туркма¬нистон, Россия, Қозо¬ғистон, Тожикистон юк машиналари қатнайдиган тўрт тасмали йўлдаги янги кўприкнинг ўтказиш қобилияти, айни пайтда ҳаракат хавфсизлигини таъминлаш даражаси ҳам ошди. Шунингдек, иншоотнинг икки томонида пиёдалар йўлаклари ҳам қурилгани аҳоли учун қулай бўлди.\n—Таъкидлаш керак,—дейди "Бухороавтойўл" ҳудудий йўллардан фойдаланиш ташкилоти директорининг ўринбосари Шерзод Эгамов,—халқ¬аро аҳамиятга эга А 380 ¬автомобиль йўлини реконструкция қилиш ишлари давом эттирилади. Жумладан, Инвестиция дастури доирасида янги кўприкнинг икки томонидаги автотрассанинг жами 5 километрлик қисми қайта қурилади.


Ёшларимиз миллат келажаги! Уларни этиборсиз қолдириш ўз-ўзига хиёнатдир — Zamaxshariy.uz\nЁшларимиз миллат келажаги! Уларни этиборсиз қолдириш ўз-ўзига хиёнатдир\n7 ноября, 2019 admin Мақолалар\nДинимиз келажак ёшларимиз тўғрисида жуда катта эътибор ва аҳамият берган. Шунинг учун ҳам Аллоҳ таъало ўзининг каломида “Эй имон келтирган бандалар, ўзларингизни ва аҳилларингизни оловдан сақланг” деб буюрган. (тахрим, 6)\nПайғамбаримиз соллаллоҳу алайҳи васаллам муборак сўзларида, Ёшлар кўпроқ эътибор, кўпроқ аҳамиятга ҳақли эканликлари баён қилинади. Чунки, ёшлар қалбларининг ҳукмига таъсирчан бўладилар. Пайғамбаримиз соллаллоҳу алайҳи васаллам бу борада: “Сизларга, ёшларингиз ҳақида яхшилик қилишни васият қиламан”— дедилар. Бу Расулуллоҳ соллаллоҳу алайҳи васалламнинг умматига бўлган васиятидир.\nХозирги кунда ёшлар тарбияси давлатимиз сиёсати даражасига кўтарилди. Бугунги кунда мустақиллигимиз шарофати билан оилада ва таълим ўчоқларида фарзандларимизнинг мурғак қалбларига одоб-ахлоқ, иффату-ҳаё каби тушунчалар билан ҳамоҳанг тарзда сингдириб борилмоқда. Шунга қарамасдан бугунги таҳликали замонда фарзандларимиз онгини турли мафкуравий хуружлардан ҳимоя қилиш энг асосий вазифамиз бўлиб қолаверади. Чунки хозирги ўта глобал замонда, турли бузғунчи ғояларга асосланган фирқа ва гуруҳларнинг асосий мақсадлари ёшлар онгини заҳарлаб, ўз домига тортишдан иборат. Бундан мурод эса, ҳар доим жамиятнинг энг кўзга кўринган қатлами бўлиб келган ёшларни бузғунчи ғоялар шамоли чирмаб ўтиб, ҳаракатга келтириб, ўзларининг қабиҳ ниятларини амалга оширишдан иборатдир.\nЮртбошимиз Шавкат Мирзиёев ёшлар тарбияси бутун миллат олдидаги улкан масъулиятли вазифа эканлигини таъкидлаб: “Агар фарзандимизга тўғри тарбия бермасак, ҳар куни, ҳар дақиқада унинг юриш-туриши, кайфиятидан огоҳ бўлиб турмасак, уларни илму ҳунарга ўргатмасак, муносиб иш топиб бермасак, бу омонатни бой бериб қўйишимиз ҳеч гап эмас”, дея такидлайдилар.\nБу борада президентимиз ёшлар дунёқарашини шакиллантиришда мафкура масалалалрига алоҳида эътибор қаратиб келмоқда. Зотан, ёшларни баркамол инсонлар этиб вояга етказиш, ёт мафкуралар, ҳуружлардан асраш, уларда турли ғоявий таҳдидларга қарши кўникмаларни шакиллантириш давлатимиз сиёсатининг муҳим йўналишларидан саналади. Давлатимиз раҳбари ўз нутқларида “Мафкура соҳасида бўшлиқ деган нарсанинг ўзи ҳеч қачон бўлмайди. Чунки инсоннинг қалби, мияси, онгу тафаккури ҳеч қачон ахборот олишдан, фикрлашдан, таъсирланишдан тўхтамайди. Демак, доимо маънавий озуқа керак. Агар шу озуқани ўзи яшаётган муҳитдан топа олмаса, бундай озуқани у аста-секин бошқа ёқдан излай бошлайди” дея таъкидлайди.\nБу ўринда давлатимиз раҳбари томонидан амалга оширилаётган комплекс чора-тадбирлар, ёшларимиз ҳаётининг барча жабҳаларини, хусусан, соғлиқни сақлаш, таълим-тарбия, илм-фан, маданият ва спорт соҳаларида амалга оширилаётган ислоҳатлар униб-ўсиб келаётган ёшларга давлатимиз томонидан қаратилаётган доимий эътибор ва ғамхўрлик намунасидир. Ўз навбатида давлатимиз раҳбарияти томонидан яратиб берилаётган имкониятлар эса, эртанги кунимизни ўз қўлларимиз билан қурамиз деган мустақил фикрга эга бўлган баркамол ёшларни шакллантиришга туртки бўлмоқда. Албатта, эртанги кунимиз, порлоқ келажагимиз ана шундай ёшлар қўлида. Зеро, ёшлар таълим-тарбиясига тикилган сармоя келажакка тикилган сармоядир. Янги давлатни барпо қилиш осон бўлмагани сингари, унинг порлоқ келажагини шакиллантириш ҳам енгил бўлмайди. Бунинг учун куч, ғайрат, шижоатимизни аямаган ҳолда илм ва маърифатли ёшларни тарбияламоғимиз лозим.\nБугун Ўзбекистон ёшлари билим заковатлари, интилишлари, меҳнат шижоатлари билан бутун дунёни ҳайратга сола бошладилар. Бунинг замирида давлатимиз раҳнамолигида ёшларга оила, таълим муассасалари, маҳалла ва кегн жамоатчилик томонидан бериладиган таълим-тарбия ётади. “Нимани эксанг шуни ўрасан” дейди доно халимиз. Шундай экан бугунги кунда ёшларимизга яратилаётган имкониятлар, эртанги кунимиз порлоқ келажаги учун қўйилаётган тамал тошидир. Ёшлар тарбиясига эътибор, ўзимизнинг келажагимизга бўлган эътибор эканлигини ҳеч қачон ёдимиздан чиқармаслигимиз ва бу йўлда барчамиз бирдай харакат қилмоғимиз лозим.\nУрганч шахар “Кўзли ота” масжиди имом хатиби\nPrevious Post:ЎЗБЕКИСТОН МУСУЛМОНЛАРИ ИДОРАСИ ХОРАЗМ ВИЛОЯТИ ВАКИЛЛИГИ ҲАМДА ВИЛОЯТ НУРОНИЙ ЖАМҒАРМАСИ БИЛАН ҲАМКОРЛИКДА ЁШЛАР БИЛАН УЧРАШУВ ЎТКАЗИЛДИ


By Шайх Саидаҳмад Нуриддин on 10/07/2015 САВДО-СОТИҚ ФИҚҲ\nСавдо-сотиқ қилиш Қуръон, суннат ва ижмо билан жоиздир.\nҚуръондан далил: Аллоҳ таоло шундай дейди: “Ҳолбуки, Аллоҳ байъ (савдо-сотиқ)ни ҳалол, судхўрликни ҳаром қилган” [Бақара: 275]. Аллоҳ таоло шундай дейди: “Ва бир-бирингиз билан савдо қилганда гувоҳ келтиринг!” [Бақара: 282]. Қуръонда савдонинг жоизлигига далолат қиладиган бундан бошқа оятлар ҳам мавжуд.\nСуннатдан далил: Ибн Умар розиёллоҳу анҳумодан ривоят қилинган ҳадисда Расулуллоҳ соллаллоҳу алайҳи ва саллам шундай дейдилар: “Сотувчи ва харидор модомики бир-биридан ажрамас эканлар (савдони қабул қилиш ёки рад қилишда) ихтиёрлидирлар”. Шунингдек, савдо-сотиқ бобларида келган бошқа ҳадислар ҳам бор.\nИжмо далили: уммат умумий тарзда савдо-сотиқ жоиз эканига иттифоқ қилганлар. Қолаверса, ҳикмат ҳам савдонинг жоизлигини тақозо қилади. Чунки, инсонда кўпинча ўзгаларнинг қўлидаги нарсаларга эҳтиёж туғилади. Бошқалар эса ҳар доим ҳам унга ўзидаги нарсани бепул улашавермайдилар. Демак, савдо-сотиқни жорий қилиш инсон ўз мақсадига машаққатсиз эришиши учун қулай воситадир.\n “Фатҳул Борий” (4\_ 287).\nAvvalgi maqolaИдда ҳақида\nKeyingi maqola Исломда ибодат тушунчаси


10:37 / 24.05.2017\nБуюк Британия полицияси Лондон шаҳридаги Станстед аэропортида 37 ёшли шахсни теракт содир этишга уринишда гумон қилиб қўлга олди. Бу ҳақда Скотленд-Ярд маълум қилди. Полиция бу қўлга олув Манчестердаги теракт билан боғлиқ эмаслигини қайд этган.\nБаёнотда айтилишича, у Туркияга учувчи самолётга чиқаётган чоғда қўлга олинган. У Сурияга йўл олмоқчи бўлгани гумон қилинмоқда. Қўлга олинган шахс айни вақтда Лондон жанубида терговда, шаҳарда икки манзил бўйича текширув кетмоқда.\nБундан олдинроқ Буюк Британияда террористик хавфнинг юқори даражаси эълон қилинганди. Бу чоралар 22 май оқшомида Manchester Arena спорт мажмуасида америкалик хонанда Ариана Гранденинг концерти вақтида портлаш рўй бериши ортидан кўрилди. Манчестердаги портлаш оқибатида 22 киши ҳалок бўлди, 120 киши жароҳатланди. Теракт учун жавобгарликни ИШИД ўз зиммасига олди.


СЎҒД ВИЛОЯТИ, Тожикистон – Исфара шаҳар суди тақиқланган радикал гуруҳга қўшилишда айбланган фуқарони 5 йиллик қамоқ жазосига ҳукм қилди, деб хабар берди AsiaPlus.tj душанба, 29 январь куни.\n27 яшар Жамолиддин Низомаддинов эктремистик қуруҳ фаолиятини ташкиллаштиришда айбланган. Суд ўтган ҳафтада унга ҳукм ўқиди.\nНизомаддинов Афғонистонда ўрнашган тожик жангари гуруҳибўлмиш «Жамоати Ансаруллоҳ» сафига 2011 йилда Россияда меҳнат муҳожири бўлиб ишлаётган вақтида қўшилиб қолган, деб хабар қилди суд органларидаги манба. У Тожикистон ҳуқуқ-тартибот ходимлари томонидан 28 август куни ҳибсга олинганди.\nТожикистон ҳуқуқни муҳофаза қилиш идораларига кўра, «Жамоати Ансаруллоҳ» Ўзбекистон Ислом Ҳаракати (ЎИҲ) гуруҳига мансуб бўлиб, «Ал-Қоида» томонидан молиялаштирилади.\nТожикистон Олий суди ушбу ташкилот фаолиятини 2012 йил май ойида тақиқлаган.


Тошкентда тўланмаган жарималари сабаб қидирувда бўлган Nexia ҳайдовчиси ЙПХдан қочаётганида инспектор ва пиёдани уриб юборди — Sof.uz\nТошкентда тўланмаган жарималари сабаб қидирувда бўлган Nexia ҳайдовчиси ЙПХдан қочаётганида инспектор ва пиёдани уриб юборди\n1.10 21:29 172 Ўзбекистон\nТошкентда таъқибдан қочишга уринган ҳайдовчи пиёда ва ЙПХ ходимини уриб юборди. У атрофдаги пиёда ва ҳайдовчиларга хавф туғдирган ҳолда бир неча бор қоидабузарлик содир этган, шунингдек, тўхтатилганидан кейин ҳам жанжал кўтарган, деб хабар беради пойтахт ИИББ матбуот хизмати.\nИжтимоий тармоқларда Тошкентдаги кўчаларнинг бирида фуқаролар ва ЙПХ ходимлари ўртасида катта жанжал содир бўлгани тасвирланган видео тарқалди. Пойтахт ИИББ мазкур ҳолат бўйича расмий маълумот берди.\nМаълум қилинишича, 30 сентябрь куни соат 23:00 ларда Чилонзор тумани Бунёдкор шоҳкўчасида Тошкент шаҳар ИИББ ЙҲХБ ЙПХ ходимлари хизмат давомида қидирувда бўлган (кўплаб тўланмаган жарималари туфайли қидирувга берилган) Nexia-2 автомобилини кўриб қолиб, унга жезл ва ҳуштак ёрдамида тўхташ ҳақида ишора берган. Аммо ҳайдовчи ходимларнинг қонуний талабига бўйсунмасдан ҳаракатни давом эттирган.\nҲолат ҳақида маълумот рация орқали бошқа ходимларга етказилган. Шу билан бирга, Тошкент шаҳар ИИББ ЙҲХБ ЙПХ 4-батальони 2-мобил гуруҳи командири майор Рустам Исмоилов ва ЙПХ инспектори катта сержант Атабек Исмаилов Lacetti хизмат автомобилида қоидабузар ортидан йўлга чиққан. Ҳайдовчи ЙПХ инспекторининг тўхташ ҳақидаги ишорасига бўйсунмасдан ҳаракатни давом эттиргани сабаб уни мажбуран тўхтатишга қарор қилинган.\nБунёдкор ва Қатортол кўчалари кесишмасида ходимларнинг саъй-ҳаракатлари билан Nexia-2 автомобили мажбуран тўхтатилган. ЙПХ ходими автомобилидан чиқишини кутган Nexia ҳайдовчиси яна ҳаракатни бошлаб, майор Рустам Исмоиловни уриб юборган ва йўл ҳаракати қоидаларини бузиб, пиёда ва бошқа транспортлар учун хавф туғдирган, шунингдек, пиёдалардан бирини туртиб кетган. Тез орада Тошкент шаҳар ИИББ ходимлари қоидабузар ҳайдовчини тўхтатган ва бошқа оғирроқ йўл-транспорт ҳодисасининг олди олинган.\nТўхтатилган автомобилнинг йўловчилари бўлган бир нечта аёл чиқиб, ЙПХ инспекторлари билан жанжал кўтарган.\nҲайдовчи қашқадарёлик 24 ёшли Темур Ч. ва унинг йўловчилари – 21 ёшли Шаҳзода Ч., 39 ёшли Райҳон М., 44 ёшли Барногул М. ва 45 ёшли Боғдагул М. Чилонзор тумани ИИИО ФМБга етказилган.\nМазкур ҳолат бўйича терговга қадар текширув ўтказилмоқда, натижалари бўйича қонуний чора кўрилади.


Имом Абу Юсуф\nЯъқуб ибн Иброҳим ибн Ҳабиб ал-Ансорий (113—182 ҳ.й.) Абу Ҳанифанинг атоқли шогирди, буюк фақиҳ ва мужтаҳид, Аббосийлар давлати (Маҳдий, Ҳодий ва Рашид даврлари)нинг қозил-қузоти (буюк қозиси) эди. Уларнинг ҳар бири, айниқса, Ҳорунур-Рашид уни эъзозлаб, катта ҳурмат кўрсатарди.\nМуҳаддис, фақиҳ, усулий, мантиқий, мутакаллим, тарихчи, тадқиқотчи, танқидчи олим, шайх Абулҳасанот Муҳаммад Абдулҳай ал-Ансорий ал-Лакнавий ал-Ҳиндий бўлиб, аллома Муҳаммад Абдулҳалим ал-Ансорий ал-Лакнавий ал-Ҳиндийнинг ўғилларидир.\nУ Абдур Раҳмон Абдуллоҳ бин ал-Муборак ал-Ханзалий ал-Марвазий ал-Хуросоний Хуросондаги табаъ тобеъинлар (Муҳаммад (с.а.в.) саҳобалари издошларининг замондошлари)дан бўлиб, Абдуллоҳнинг ўзи Ханзала қабиласига тегишли жойи бўлмаса ҳам, бу нисбатни отаси Муборак орқали олган. Ривоятларга қараганда Абдуллоҳнинг отаси Ҳамадон аҳлидан бўлган Бани Ханзала қабиласи савдогарларидан бир кишининг ходими бўлган. Абдуллоҳ Ҳамадонга келадиган бўлса, уни отаси туфайли иззат ҳурмат қилар эдилар.\nИмом, ҳофиз, фақиҳ, муҳаддис Яҳё ибн Шарофиддин ибн Муррий ибн Ҳасан ал-Ҳизомий ал-Ҳувроний ан-Нававий аш-Шофеъий Ислом оламининг мўътабар олимларидан саналади.\nШоҳ Валиюллоҳ Деҳлавий 1114 ҳ.й.нинг 14 шавволида пайшанба куни Деҳлидаги Пухлат қишлоғи Музаффарнагар маҳалласида таваллуд топган.\nТўлиқ исми шарифи: – Нуриддин Алий ибн Султон Муҳаммад ал-Ҳаровий ал-Маккий ал-ҳанафий, ал-Қори номи билан танилган.\nБу улуғ имомнинг тўлиқ исмлари Муҳаммад ибн Муҳаммад ибн Аҳмад Тусий Абу Ҳомид Ғазолий. У киши Тус вилоятининг (ҳозирги Машҳад) Тобарон номли шаҳарида 450 ҳ.с.да таваллуд топганлар.\nАҳмад ибн Ҳусайн ибн Али Абдуллоҳ ибн Мусо Байҳақий ал-Хусравжирдий 384 сана Шаъбон ойида тавваллуд топдилар. Ҳофиз, Шофеъий мазҳабининг фақиҳи, ҳар хил илмларнинг билимдони Имом ал-Байҳақий замондошлари орасида ягонаси эдилар.\nУ киши шайхулислом, ҳофизуззамон, Абулҳасан Али ибн Умар ибн Аҳмад ибн Маҳдий ибн Масъуд ибн Нуъмон ибн Дийнор ибн Абдуллоҳ Дора Қутний ал-Боғдодийдир\nАбу Абдуллоҳ Муҳаммад ибн Абдуллоҳ ибн Ҳамдавайҳ ибн Муҳаммад ибн Наъийм аз-Зобий ан-Нисобурий ҳижратнинг 321 йилида, Робиул-аввал ойининг учинчи куни таваллуд топдилар. Ёшлик пайтларида илм олишни бошлаб, аввал оталаридан,


30 январ 2020 й.\n708 марта ўқилди.\nБухоро шаҳри 2020 йилда "Ислом маданияти пойтахти" деб эълон қилинди.\nБу мақомни ким беради?\nИслом ҳамкорлик ташкилотининг “Фан, таълим ва маданият” (ISESCO) тузилмаси ҳар йили араб мамлакатларидан битта, Осиё давлатларидан битта ва Африкадаги мусулмон давлатлардан битта, жами учта шаҳарга “Ислом маданияти пойтахти” унвонини беради.\nБу сафар Осиёдан Бухоро, араб давлатларидан Қоҳира, Африкадан Бамако (Мали) 2020 йилда Ислом маданияти пойтахти мақомига муносиб топилди.\nПойтахт мақоми мазкур шаҳар маъмуриятлари зиммасига бир йил давомида исломий меросларни ҳамда шаҳарларнинг мусулмон дунёсидаги замонавий ролини намойиш этувчи қатор тадбирларни ўтказиш вазифасини юклайди. Ушбу пойтахтларнинг бирида Ислом ҳамкорлик ташкилоти маданият вазирларининг анжумани бўлиб ўтади.\nБухоро Марказий Осиёдаги энг қўҳна ва номдор шаҳарларидан бири бўлиб, Ўзбекистоннинг жануби-ғарбий қисмида жойлашган, унинг ёши 2500 йилдан ошиб кетган. Ислом маданияти пойтахти бўлмиш Бухоро азалдан “Бухорои шариф” деб улуғланиб келинади. Шаҳар марказининг каттагина қисми меъморий ҳудуд саналиб, унинг асосий қисмини мадрасалар ташкил этади. “Унинг “Қуббатул Ислом”, яъни “Ислом гумбази” деб номлангани ҳам бежиз эмас.\nАслида Бухорои шариф бир неча асрлар давомида Ислом маданияти пойтахти бўлиб келган, десак хато бўлмайди. Зотан, унинг “Қуббатул Ислом” деб номлангани ҳам бежиз эмас. ИҲТ томонидан шаҳарнинг Ислом маданияти пойтахти деб эътироф этилиши асрлар давомида ушбу шаҳар ва унда етишиб чиққан олимларнинг Ислом цивилизациясига ҳисса қўшганини яна бир бор тасдиқлайди.\nНаршахийнинг ёзишича, Бухоро машҳур фақиҳ Абу Ҳафс Кабир Бухорий (767-832) туфайли милоднинг IХ асри бошларида “Қуббатул Ислом” – “Ислом динининг гумбази” номига сазовор бўлган.\nШайх Сайфиддин Боҳарзий (1190-1261) фаолияти туфайли шаҳарнинг шуҳрати Ислом оламида янада юксалди. Шу сабабли орадан тўрт аср ўтгач, ХIII асрдан бошлаб унга янги сифат – “шариф” сўзи қўшилиб, у Бухорои шариф, яъни шарофатли Бухоро номи билан атладиган бўлди.\nДарҳақиқат юртимизга кўз тегмасин, мамлакатимиз янада обод, халқимизни ҳаёти янада фаровон бӯлсин.\n“Бухоро” атамаси тўғрисида қадимги муаррихлар нима деганлар?\nБухоро – Мовароуннаҳрдаги машҳур шаҳар бўлиб, унинг маъноси "Илм кўп жой" деганидир. Бу шаҳарда уламо ва фузалолар жуда кўп бўлгани учун унга шу ном берилган (Бурҳони қотиъ).\nТурондаги шаҳар бўлган Бухоронинг маъноси "Илм"дир. Олимлар ва фозилларнинг кўплиги учун шаҳар шундай номланган (Ғиёсул луғот).\n"Ғиёсул луғот" эгаси Бухоронинг "Илм" маъносини англатиши қадимги китобларда жуда кам учрашини айтади. Бухоро қадим замонларда шу қадар катта шаҳар бўлганки, ундан яхшироғи оламда кам топилган (Ҳафт қулзум).\nУни Бухорои шариф дейдилар. Ўн бир дарвозаси, икки юзта кичик мадрасаси, еттита катта жомеъ масжиди, қирқта ҳаммоми, бир юз элликта карвонсаройи бор. Шаҳар аркининг майдони бир фарсах бўлиб, дарвозаси ғарбга қараган. Шаҳар атрофи девор билан ўралган бўлиб унинг узунлиги тахминан ўн тўрт минг уч юз етмиш икки қадамдир. Самарқанд ва Бухоронинг орасидаги масофа ўттиз саккиз фарсах. Бухоронинг кенглиги бир кунлик йўлдир. Самарқанд унга қараганда кичикроқдир. Бухоро Турондаги энг катта шаҳардир (Анжуманоройи Носирий).\nБухоро Туркисонда Зарафшон дарёси бўйида жойлашган қадимги маскан номи.\n...Ривоятларга кўра у ибодатхона маъносини англатувчи "Виҳор" ёки "Баҳор" исмининг мўғулча талаффузидир. Масалан, Навбаҳор ибодатхонаси каби (Фарҳанги луғоти Шоҳнома).\nБухоро сўзининг келиб чиқиши муғларнинг "Бихор" сўзидан олинган бўлиб, у "Илмлар жам бўлган жой" маъносини англатади (Жувайний).\nБухоро Мовароуннаҳрдаги шаҳар бўлиб, у Машриқ маликларининг қароргоҳидир. У намли, мевалари бисёр ва оқар сувлари бор жой бўлиб, халқи тирандоз ва ғозийпешадирлар. У жойдан гилам, кўрпа-тўшак, жойнамоз, сифатли юнг (қоракўлтери) ва ишқор чиқарилади.\nБухоро ҳудуди ўн икки фарсахлик девор билан ўралган. Барча работлар ва қишлоқлар шу деворнинг ичида жойлашган. Ичидан икки рўд ўтган: бирининг номи Харноб, яна бирининг номи Жайҳун. Унинг чегараси Бадахшонгача етади (Ҳудудул олам).\nБухоронинг номлари: Нимижкат, Бумискат, Мадинатус суфрия, яъни Мис шаҳри, Мадинатут тужжор, яъни савдогарлар шаҳри ва Фохира (Тарихи Бухоро, Наршахий).\nБухоро илм шаҳри\nМуқаддас динимизда илмга алоҳида эътибор қаратилиб, олимларнинг мавқеи жуда юксак экани таъкидланади. Қуръони каримда “илм” сўзи 814 марта зикр этилган. Жумладан, бир ўринда бундай марҳамат қилинади: «Айтинг: “Биладиганлар билан билмайдиганлар тенг бўлурми?!” Дарҳақиқат, фақат ақл эгаларигина эслатма олурлар» (Зумар сураси, 9-оят).\nҲадисларда ҳам илмга ташвиқ этилиб, “Илм талаб қилиш ҳар бир мусулмонга фарздир”, дейилган (Имом Ибн Можа ривояти). .\nБухорога XIX асрда сафар қилган Е. Мейендорф эса Бухоронинг Ислом оламида тутган ўрнини қуйидагича таърифлайди: «Кўплаб мадрасалари, алломалари ҳамда муборак қадамжолари туфайли мусулмонларнинг зиёратгоҳига айланган. Эҳтимол, шунинг учун у “шариф” номига сазовор бўлгандир».\nМуаззам мадрасалар макони\nЮртимизда азалдан диний таълим ривожланиб келган. Нуфузли мадрасалар кўплиги ва ундаги таълим-тарбия ишлари таҳсинга лойиқ бўлган. Мадрасалар нафақат диний, балки дунёвий илмларни ўрганиш ва ўргатишда мактаб вазифасини бажарган. Шу туфайли илм-маърифат билан жаҳон тамаддунига муносиб ҳисса қўшган буюк алломалар айнан ушбу заминдан етишиб чиққани барчага аён. Уларнинг номи ва қолдирган илмий мерослари неча асрлардан бери катта обрў-эътибор қозониб келмоқда.\nКўҳна Бухоро ҳам ўзининг кўп сонли мадрасалари билан ном таратган. У турли ерлардан илм таҳсили учун талабалар ташриф буюрадиган муаззам шаҳар ҳисобланган. Бу анъана кейинги асрларда ҳам давом этган.\nАштархонийлар даври муаррихи Маҳмуд ибн Вали (XVII аср) Бухоронинг илмий марказ сифатидаги хизматини шундай баҳолайди: «Олимларнинг кўплигидан, у шаҳарни “олимлар ва илм-фан” булоғи деб атайдилар».\nРус сайёҳи Н.Ханыков ўз эсдаликларида Бухорони йирик илм-фан ва маърифат, диний билимлар маркази сифатида таърифлаб: «Бухоро илм тарқатувчи марказ ҳисобланган ва ҳисобланади», дейди.\nНаршахийнинг фикрича, 937 йилги ёнғиндан зарар кўрган Бухородаги «Форжак» мадрасаси Марказий Осиёдаги дастлабки мадрасалардандир.\nЎрта асрларда Бухоро мадрасалари илм маскани сифатида нафақат Марказий Осиёда, балки мусулмон Шарқида ҳам ғоят машҳур эди.\nАмир Темур ва темурийлар даврида мадрасалар олий маълумот берувчи марказ вазифасини ўтаган. Ҳатто Бухоро амири Амир Ҳайдарнинг (1800-1826 йй.) «Амир» ёки «Олий» номли мадраса қурдиргани тўғрисида маълумотлар мавжуд.\nАмир Ҳайдар ҳукмронлик қилган даврда илм олиш мақсадида Бухорога дунёнинг турли жойларидан талабалар келган, илм-фан тараққий этиб, катта ютуқлар қўлга киритилган.\nУ ерда сакинат, ихлос, тақво ва илм мужассам мадраса бор\nБухоро шаҳридаги энг кўҳна ёдгорликлардан бири Мир Араб мадрасасидир. Ушбу мадраса Марказий Осиёда узоқ вақт зиё тарқатиш билан машғул бўлган илм даргоҳидир. Мир Араб мадрасаси шонли тарихининг янги давридан ҳозирги кунгача мингдан ортиқ малакали диний ходимлар, жуда кўплаб муфтийлар, уламолар ва бугунги кунда фаолият юритаётган имом-хатиблар таълим олганлар. Бу илм масканидан қўшни республикаларнинг Ислом дини ривожига ҳам сезиларли ҳисса қўшган кўплаб машҳур уламолар етишиб чиққан.\nМир Араб мадрасасини бутун оламга машҳур қилган нарса ҳеч муболағасиз айтишимиз мумкинки, мадрасадан етишиб чиққан забардаст алламолар ва улар мерос қолдирган буюк асарлардир. Бу мадрасада турли даврларда олимлар, мударрислар таьлим бериб келдилар. Масалан, яқин асрларда бу мадрасада Аҳмад Дониш, Садриддин Айний, муфтий Эшон Бобохоннинг устозлари Миён Бузрук ҳам шу ерда таҳсил олиб, кейин мударрислик қилганлар.\nБу мадрасанинг асрлар давомида илм маскани булиб, зиё таратиб келаётганига яна бир сабаб бу мадрасага асос солган улуғ зот нақшбандия тариқатининг улуғ пири Мир Араб саййид Абдуллоҳ Яманийнинг шарофати ва баракотларидан десак, ҳеч муболаға қилмаган бўламиз. Зеро, ривоятларда айтилишича, шайх Мир Араб ҳазратлари, мадраса қиёматгача илм ва таълим маскани бўлиб қолишини сўраб дуо қилган эканлар. Бундан ташқари мадраса ҳовлисида Мир Араб саййид Абдуллоҳ Яманийнинг муборак жасадлари дафн этилган. Аллоҳ таолонинг дўсти бўлмиш Мир Араб шарофатлари боис ушбу мадрасада сакинат, ихлос, тақво ва илм то Қиёматга қадар боқий қолажак!\nМуҳтарам Президентимизнинг 2017 йил 1 июлдаги “Абдухолиқ Ғиждувоний таваллудининг 915 йиллигини ва Баҳоуддин Нақшбанд таваллудининг 700 йиллигини нишонлашга тайёргарлик кўриш ҳамда уни ўтказиш тўғрисида”ги фармойишига биноан бугун Бухоро улкан бунёдкорлик майдонига айланди.\nДавлатимиз раҳбари 2019 йил 16 февраль куни Бухоро вилоятига ташрифлари чоғида уламою фузалолар, азиз авлиёлар мангу қўним топган масканларни янада обод этиб, бу жойларда зиёратчилар учун зарур шароитлар яратиш борасида мутасаддиларга тегишли кўрсатмалар берди.\nАйни чоқда етти пир – Абдулхолиқ Ғиждувоний, Муҳаммад Ориф Ревгарий, Маҳмуд Анжир Фағнавий, Хожа Али Ромитаний, Муҳаммад Бобойи Самосий, Саййид Амир Кулол ва Баҳоуддин Нақшбанд меъморий мажмуалари янада обод қилиняпти. Уларнинг мақбаралари қайта таъмирланиб, атрофи кўкаламзорлаштириляпти, вилоятнинг иқлим шароитига мос манзарали дарахтлар, ноёб гуллар ўстирилмоқда.\nСайёҳлар учун мазкур ҳудудларда меҳмонхоналар, чойхоналар, савдо мажмуалари, автотураргоҳлар барпо этиляпти. Зиёратгоҳларни ўзаро боғлайдиган йўллар таъмирланиб, замонавий инфратузилма шакллантирилаётир. Муҳташам маданий объектлар қурилиб, транспорт-логистика, муҳандислик-коммуникация тармоқлари сифати яхшиланмоқда.\nБухоро вилояти вакили,\nБухоро вилояти бош имом-хатиби


Хўстда ҳукумат бинолари нишонга олинди\n27 ноябр 2020, Тошкент вақти: 10:20\nАфғонистон Ички ишлар вазирлиги мамлакат шарқида ҳукумат бинолари худкушлар ҳужумига учраганини маълум қилди.\nДавлат телевидениеси тарқатган маълумотга кўра, хавфсизлик кучлари Хўст шаҳрида толибон жангарилари ўрнашиб олган ҳукумат биносини қуршовга олган. Бироқ Ички ишлар вазирлиги матбуот вакили Замарай Башарий ҳужумчилар ҳукумат биноларига бостириб кирмаганини билдирди.\nАйни пайтда¸ НАТО матбуот вакилининг билдиришича, камида тўрт худкуш ўзини Хўст шаҳридаги ҳукумат бинолари олдида портлатиб юборган.\nҲозирча талофотлар тўғрисида маълумот тарқатилмади.


Ростдан ҳам тўлов терминаллари бири-биридан фарқланадими?\nБугунги кунда мамлакатимизда пластик карточкалар билан нақд пулсиз ҳисоб-китоблар уч хил платформадаги “DUET”, “VISA” ва “Smart vista” яъни “On-line” режимида ишловчи пластик карточкаларига хизмат кўрсатувчи тўлов тизимлари асосида амалга оширилаяпти.\nБиринчиси, бу “DUET” — тўлов тизимида савдо ва хизмат кўрсатувчи корхоналар пластик карточкалардан тўловлар савдо карталарига кирим қилинган ҳолда амалга оширилади.\nЯнги платформадаги миллий банклараро “Smart vista”, яъни “On-line” режимида ишловчи тўлов терминаллари “On-line” режимида ишлайдиган пластик карточкалардан тўловлар амалга оширилганда маблағлар бир вақтнинг ўзида савдо ва хизмат кўрсатиш корхонасининг банкдаги ҳисоб рақамларида акс этади. Шунингдек, “On-line” режимида ишловчи тўлов терминаллари “DUET” пластик карточкаларини қабул қилувчи ускуналар (савдо карталари) билан жиҳозланиб, “DUET” тизимидаги пластик карточкаларидан ҳам тўловларни қабул қилиши мумкин.\nУчинчиси эса “VISA” тизимидаги миллий валютадаги “сўм” пластик карточкалари фақатгина “Ўзсаноатқурилишбанк” томонидан ўзларининг мижозларига жорий этилган бўлиб, ушбу пластик карточкаларда тўловларни қабул қилиш учун алоҳида, яъни улар учун мўлжалланган тўлов терминаллари бўлишини талаб этади.\n“VISA” тизимидаги пластик карточкалардан “DUET” ва “On-line” режимидаги тўлов терминалларидан тўловларни амалга ошириш имконияти мавжуд эмас.\nҲозирги кунда “VISA” тизимидаги пластик карточкалари ва тўлов терминаллари босқичма-босқич “DUET” ва “On-line” режимидаги пластик карточкалари ва тўлов терминаллари билан алмаштирилаяпти.\nПул муомаласи департаменти директори ўринбосари.\nИш стажига қўшилади\nПенсияга ҳужжатларимни расмийлаштириш мақсадида архивга боргандим. Деярли барча йиллар ҳақида ҳужжатлар топилди. Фақат 90-йилларда мен ишлаган битта ташкилот архивга ҳужжатларни тақдим этмагани аён бўлди. Ўша корхонани суриштириб борсам, у аллақачон тугатилган экан. Энди мен қандай йўл тутишим керак?\n“Фуқароларнинг давлат пенсия таъминоти тўғрисида”ги Ўзбекистон Республикаси Қонунининг 42-моддасида иш стажини тасдиқлаш тартиби белгиланган бўлиб, меҳнат дафтарчаси иш стажини тасдиқловчи асосий ҳужжат ҳисобланади. Меҳнат дафтарчаси ёки унда тегишли ёзувлар бўлмаган тақдирда, иш стажини тасдиқлаш тартиби Ўзбекистон Республикаси Вазирлар Маҳкамаси томонидан белгиланади.\nВазирлар Маҳкамасининг 2011 йил 8 сентябрдаги “Давлат пенсияларини тайинлаш ва тўлаш тартибини янада такомиллаштиришга йўналтирилган норматив-ҳуқуқий ҳужжатларни тасдиқлаш тўғрисида”ги қарори билан тасдиқланган “Давлат пенсияларини тайинлаш ва тўлаш тартиби тўғрисида”ги Низомнинг 55-бандида белгиланишича, иш стажи иш, хизмат, ўқиш ёки иш стажига ҳисобланадиган бошқа фаолият амалга оширилиши жойидан, шунингдек архив муассасаларидан бериладиган ҳужжатлар бўйича белгиланади.\n“Фуқароларнинг давлат пенсия таъминоти тўғрисида”ги Қонуннинг 37-моддаси “а” бандига мувофиқ фаолият тури, мулк ва хўжалик юритиш шаклларидан қатъи назар, ходим давлат томонидан ижтимоий суғурталанган ҳолда бажарган ҳар қандай иш, агар у Ўзбекистон Республикаси Молия вазирлиги ҳузуридаги бюджетдан ташқари Пенсия жамғармасига суғурта бадаллари тўлаган бўлса, иш стажига қўшиб ҳисобланади.\n“Давлат пенсияларини тайинлаш ва тўлаш тартиби тўғрисида”ги Низомнинг 56-бандига мувофиқ иш стажи тўғрисида ҳужжатлар мавжуд бўлмаган тақдирда, меҳнат фаолияти даврлари суднинг қарори билан белгиланади.\nЎзбекистон Республикаси Молия вазирлиги ҳузуридаги бюджетдан ташқари Пенсия жамғармаси директорининг ўринбосари.\nТўлов учун имтиёзлар бор\nУмр йўлдошим вафот этган. Фарзандларимни ёлғиз ўзим тарбиялаб, камолга етказаяпман. Ўтган йили икки нафар фарзандим олий ўқув юртига тўлов-контракт асосида ўқишга кирди. Бундай ҳолатда ёлғиз ота ёки оналар учун бирор имтиёзлар мавжудми?\nТўлов-контракт асосида ўқиш ихтиёрий бўлиб, тегишли меъёрий-ҳуқуқий ҳужжатларда мазкур тоифадаги талабаларга олий таълим муассасаси тўлов шартларини енгиллаштириш бўйича имтиёзлар бериш кўзда тутилмаган.\nАммо талабаларнинг тўлов-контракт асосида ўқишига енгиллик яратиш мақсадида мамлакатимизда бир талай имкониятлар яратилган. “Таълим кредити” ана шулардан биридир. Вазирлар Маҳкамасининг 2001 йил 26 июлдаги “Олий ўқув юртларида тўлов-контракт асосида ўқиш учун таълим кредитлари бериш тўғрисида”ги қарорига асосан, банк муассасалари томонидан талабаларга берилаётган “таълим кредит”лари жуда қулай ва самаралидир.\nУшбу ҳужжатнинг 3-бандига асосан:\n— чин етимлар, Меҳрибонлик уйларида тарбияланганлар ҳамда I ва II гуруҳ ногиронлари учун — фоизсиз таълим кредитлари бериш;\n— кам таъминланган оилалардан бўлган талабалар учун кредит бўйича қўшилган фоизларнинг 50 фоизини туман Бандликка кўмаклашувчи ва аҳолини ижтимоий муҳофаза қилиш марказлари томонидан Иш билан таъминлашга кўмаклашиш давлат жамғармаси маблағлари ҳисобидан тўлаш белгиланган.\nБундан ташқари, Молия вазирлиги ва Давлат солиқ қўмитасининг 2010 йил 24 мартдаги “Ўзбекистон Республикаси олий ўқув юртларида таълим олиш учун йўналтириладиган маблағларга жисмоний шахслардан олинадиган даромад солиғи бўйича имтиёзни қўллаш тартиби тўғрисидаги низомни тасдиқлаш ҳақида”ги қарорига асосан, 2010 йил 1 январдан бошлаб, фуқароларнинг солиқ солинадиган иш ҳақи ва бошқа даромадларининг Ўзбекистон Республикаси олий ўқув юртларида таълим олишга (ўзининг ўқиши ёки йигирма олти ёшга тўлмаган фарзандларининг таълим олиши учун) йўналтириладиган суммаларига жисмоний шахслардан олинадиган даромад солиғи солинмайди.\nШунингдек, сиз ҳомийлик кўрсатиши мумкин бўлган корхона ва ташкилотларга ҳам мурожаат қилишингиз мумкин.\nДавлат томонидан кафолатланган\nИжтимоий ҳимояга муҳтож кишиларни иш билан таъминлашда қандай имтиёзлар мавжуд? Улар учун иш ўринлари кафолатланганми? Агар шундай бўлса, бу қандай амалга оширилади?\n“Аҳолини иш билан таъминлаш тўғрисида”ги Ўзбекистон Республикаси Қонунининг 7-моддасига мувофиқ, давлат томонидан ижтимоий ҳимояга муҳтож, иш топишда қийналадиган ва меҳнат бозорида тенг шароитларда рақобатлашишга қодир бўлмаган шахсларга, шу жумладан, ўн тўрт ёшга тўлмаган болалари ва ногирон болалари бор ёлғиз ота, ёлғиз оналарга ҳамда кўп болали ота-оналарга қўшимча кафолатлар таъминланиши белгилаб қўйилган.\nҚўшимча кафолатлар қўшимча иш жойлари, ихтисослаштирилган корхоналар, шу жумладан, ногиронлар меҳнат қиладиган корхоналар барпо этиш, иш ўргатишнинг махсус дастурларини ташкил этиш, корхона, муассаса ва ташкилотларга ижтимоий ҳимояга муҳтож фуқароларни ишга жойлаштириш учун иш ўринларининг энг кам миқдорини белгилаш, шунингдек, қонун ҳужжатларида назарда тутилган бошқа чоралар билан таъминланади.\nИжтимоий муҳофазага муҳтож ва иш топишда қийналаётган шахслар учун банд қилиб қўйилган иш ўринларига ишга жойлаштириш ташкилот томонидан Бандликка кўмаклашувчи ва аҳолини ижтимоий муҳофаза қилиш туман (шаҳар) маркази йўлланмаси бўйича ёки мустақил равишда амалга оширилади.\nЎзбекистон Респубикаси Меҳнат ва аҳолини ижтимоий муҳофаза қилиш вазирининг ўринбосари.\nСолиқ тўлашдан озодсиз\nЯкка тартибдаги тадбиркор соғлиғи туфайли маълум вақтга фаолиятини тўхтатиб турадиган бўлса, солиқ тўловларини тўлайдими?\nЎзбекистон Республикаси Солиқ кодексининг 373-моддасига асосан, агар якка тартибдаги тадбиркор ўз фаолиятини муайян муддатга тўхтатса, у ўз ишини тўхтатгунига қадар тадбиркорлик субъектини рўйхатдан ўтказувчи органга фаолиятни вақтинчалик тўхтатиш тўғрисида ариза бериш билан бир вақтда давлат рўйхатидан ўтганлик тўғрисидаги гувоҳномани топширади.\nТадбиркорлик субъектини давлат рўйхатидан ўтказишни амалга оширувчи органнинг якка тартибдаги тадбиркорнинг фаолияти вақтинчалик тўхтатилганлиги тўғрисида тақдим қилинган ва давлат солиқ хизмати органлари томонидан олинган ахборот якка тартибдаги тадбиркор ўз фаолиятини амалга оширмайдиган давр учун қатъий белгиланган солиқни ҳисоблашни тўхтатиб туриш учун асос бўлади.\nДавлат солиқ қўмитаси раисининг ўринбосари.\nКасб-ҳунар эгаллаш ихтиёрий\nҚурилиш йўналишидаги касб-ҳунар коллежининг биринчи босқичини тамомладим. Аслида, компьютер технологиялари соҳасига қизиқишим кучлироқ. Шу йўналишдаги коллежга ўқишимни кўчиртиришим мумкинми? Умуман, бундай ҳолат қонунчилигимизда назарда тутилганми?\nЎзбекистон Республикаси Вазирлар Маҳкамасининг 2012 йил 29 декабрдаги “Ўрта махсус, касб-ҳунар таълими муассасалари ўқувчилари ўқишини кўчириш, қайта тиклаш ва ўқишдан четлаштириш тартибини такомиллаштириш ҳақида”ги қарорига мувофиқ, ўқишингизни ўрта махсус, касб-ҳунар таълими муассасасидан бошқасига белгиланган тартибда кўчириш ҳуқуқига эгасиз.\nдиректорининг биринчи ўринбосари.\nИхтисослаштирилган мактабларни тавсия этамиз\nЎғлим учинчи синфда ўқийди. Унинг дарсларни ўзлаштириши тенгдошлариникидан анча юқори. Ҳатто, бешинчи синф дарсликларидаги масала ва мисолларни ҳам бемалол бажара олади. Шу боис уни синфдан-синфга “сакратиш” фикри туғилди. Бу масалада кимга мурожаат қилишимиз керак? Умуман, бунга рухсат борми?\nСинфдан-синфга “сакратиш” амалдаги меъёрий ҳужжатларда назарда тутилмаган. Аммо мамлакатимизда иқтидорли ўқувчилар учун 204 та турли фанларни чуқурлаштириб ўқитишга ихтисослаштирилган мактаб ва 129 та мактаб-интернатлар фаолият кўрсатиб келмоқда.\nФарзандингизни қизиқишига қараб мазкур таълим муассасаларидан бирига беришингизни тавсия этамиз.\nЎзбекистон Республикаси Халқ таълими вазирининг биринчи ўринбосари.\nСуғурта шартномаси тузилган бўлса\nМарт ойининг охирида кузатилган паст ҳарорат туфайли фермер хўжалигимиз тасарруфидаги 5 гектардан иборат боғдаги дарахтларни совуқ урди. Натижада бу йил мева ололмайдиган бўлдик. Билишимча, мавжуд қонунчилигимизда табиий офатлар натижасида қишлоқ хўжалиги экинлари зарарланган тақдирда, суғурта маблағи ажратилиши кўзда тутилган экан. Юқоридаги ҳолат бўйича мен ҳам шундай ёрдам олишга ҳақлиманми?\nМазкур ҳолат бўйича “Ўзагросуғурта” АЖ томонидан ишлаб чиқилган “Кўп йиллик мевали, манзарали дарахтлар ва токлар ҳамда уларнинг кўчатларини табиий офатлардан зарарланиши ёки нобуд бўлишидан суғурталаш” қоидалари шартлари асосида шартнома тузган жисмоний шахслар, фермер хўжаликлари ва бошқа қишлоқ хўжалиги корхоналарини турли табиий офатлар натижасида дарахтлар (ток) ва кўчатларнинг зарарланиши ёки нобуд бўлиши туфайли кўрган зарарлари ўрнатилган тартибда қоплаб берилади.\nСуғурта шартномаси тартиби:\nСуғурта шартномаси Ўзбекистон Республикаси Фуқаролик кодексининг 927 ҳамда 930-моддаларига асосан суғурта қилдирувчининг ёзма аризасига биноан суғурталовчи ва суғурта қилдирувчи ўртасида тузилади.\nҲисобланган суғурта мукофоти суғурта қилдирувчи томонидан тўлангач, суғурта шартномасининг муҳим шартларини ўз ичига олган суғурта полиси ва суғурталаш қоидалари топширилади.\nСуғурта шартномаси 1 (бир) йил муддатга тузилади.\nСуғурта шартномаси тузиш қуйидаги муддатларда амалга оширилади:\n• токлар 1 октябрдан 1 апрелгача;\n• тут дарахтлари 1 июлдан 20 мартгача;\n• кўчатлар ўтқазилгандан сўнг;\n• бошқа мевали ва манзарали дарахтлар йил давомида.\nШартнома тузишдан олдин дарахтлар, токлар ҳамда уларнинг кўчатлари ҳолати бўйича мониторинг ўтказилади ва унинг хулосаси ижобий бўлса, суғурта шартномаси имзоланади.\n«Ўзагросуғурта» акциядорлик жамияти бошқаруви раиси.\nБуюртма берсангиз кифоя...\nРивожланган давлатларда замонавий технологиялар, хусусан, компьютер, телефон ва уларнинг эҳтиёт қисмлари, уй-рўзғор буюмлари ёки озиқ-овқат маҳсулотларини интернет орқали буюртма асосида харид қилиш мумкинлиги ҳақида эшитганмиз. Бизда ҳам интернет-дўконлар фаолияти йўлга қўйилганми? Агар бундай қулайлик жорий этилган бўлса, ушбу усулда савдо-сотиқ қилишнинг тартиби қандай, афзалликлари нимада?\nМамлакатимизда интернет орқали савдо қилиш фаолияти “Электрон тижорат тўғрисида”ги ва “Электрон тўловлар тўғрисида”ги Ўзбекистон Республикаси қонунлари билан назорат қилинади.\nЮртимизда ҳам бир қанча интернет-дўконлар фаолияти йўлга қўйилган бўлиб, бунга arba.uz, esavdo.uz кабиларни мисол сифатида келтириш мумкин. Бундан ташқари, “Click”, “SMS-to‘lov”, “Mbank” тизимлари ёрдамида коммунал хизматлар, телевидение, мобиль алоқа, солиқлар, жарималар каби тўловларни амалга ошириш имконияти мавжуд. Интернет орқали савдо қилиш вақтнинг тежалиши, ҳисоб-китоб ҳамда тўловларнинг аниқ ва шаффофлиги таъминланиши, уйдан чиқмаган ҳолда компьютер ёки мобиль қурилмалар воситасида харидларни амалга ошириш имконини беради. Интернет орқали маҳсулотларга буюртма берилганда, буюртма кўрсатилган манзилга етказиб берилгач, нақд пул, пластик карта ёки электрон тўлов тизимлари орқали ҳисоб-китоб амалга оширилади.\nЎзбекистон Республикаси Ахборот технологиялари ва коммуникацияларини ривожлантириш вазирининг биринчи ўринбосари.\nМазкур рукндаги бошқа мақолалар: « Амалдаги қоида\tГаров ва кредит »


Бугун: «Олтин тўп» кимга насиб этади? » Скачать музыку бесплатно новинки музыки 2016-2017\nБугун: «Олтин тўп» кимга насиб этади?\nКомментариев: 0 Просмотров: 256 Дата: 11-01-2016, 07:22 Бугун Швейцариянинг Цюрих шаҳрида ФИФАнинг анъанавий "Олтин тўп"ни топшириш маросими ўтказилади. Унда бир нечта номинациялар бўйича ғолиблар совринларни қабул қилиб олишади.Шубҳасиз, тадбирнинг энг кульминацион нуқтаси — жаҳоннинг энг яхши футболчиси номининг эълон қилинишидир. Бу галги "Олтин тўп"га Лионель Месси, Криштиану Роналду ва Неймар даъвогарлик қилишмоқда.Аргентиналик футболчи ўз фаолиятида бешинчи марта мазкур совринга эга чиқиши тахмин қилинмоқда. Месси ҳақиқатан ҳам 2015 йилни жуда юқори савияда ўтказди ва ўз жамоаси билан 5та совринга эга бўлди. У турли ташкилот ва нашрлар версиялари бўйича йилнинг энг яхши футболчиси деб топилмоқда.Агар Месси борасидаги тахминимиз ўзини оқлайдиган бўлса, унда бошқа бир қизиқ савол ўртага чиқади: сўровномада иккинчи ўринни қайси футболчи қўлга киритган: Роналду ёки Неймар? Криштианунинг кўплаб голлари ва жаҳон футболидаги рейтинги муҳим омил бўлганми ёки бразилиялик ҳужумчининг совринлари ҳамда чиройли ва самарали ўйини муҳимроқ?Дарвоқе, Лионель Месси Пушкаш номидаги йилнинг энг чиройли голи муаллифи номинациясида ҳам ғолибликка даъвогарлик қилмоқда. Балки Лео Цюрихдан 2та соврин билан қайтар?Шу ва бошқа саволларга маросим давомида жавоб топамиз. Маросим Тошкент вақти билан 21:00да бошланади. Сайтимиз орқали тадбирни матнли онлайн трансляция тарзда ёритиб борамиз. Ўтказиб юборманг. Категория: Спорт Нашли ошибку?


Qalampir.uz - Тезкор хабар: Чилонзордаги фожианинг сабаблари маълум қилинди\n19:45, 31.10.2018 Жамият\nАйни пайтда ис газидан енгил даражада ўткир захарланган У.Хаитова Республика Шошилинч тиббий ёрдам илмий марказида тиббий ёрдам кўрсатилмоқда, ахволи қониқарли.\nСоғлиқни сақлаш вазири ўринбосари, Республика бош Давлат санитария врачи Саидмурод Саидалиевнинг билдиришича, суд-тиббий эспертиза натижаларига кўра, 2018 йил 31 октябрь куни Тошкент шаҳар Чилонзор тумани Дилхуш кўчаси 37-уйда истиқомат қилувчи фуқаро А.Акбаров хонадонида қайд этилган фожеали ҳолатга таом эмас, балки ис газидан ўткир заҳарланиш сабаб бўлган.\nАввал хабар қилинганидек, мазкур хонадон эгаси Алишер Акбаровнинг 42 ёшли аёли Умида Хаитова 2018 йил 30 октябр 23:30 ларда болалар, уйнинг иккинчи қаватидаги хонага чиқиб, ухлашган. Уларда ҳеч қандай касаллик белгилари кузатилмаган. У.Хаитованинг тахминан соат 23:30 ларда боши қаттиқ оғриган, кўнгли айниб, ва кўп марта қайт қилган. Хонадон эгаси А.Акбаров бу вақтда уйда бўлмаган, тахминан соат 24:00да уйга қайтган. Турмуш ўртоғининг соғлиғи ёмонлашганлиги тўғрисида тез тиббий ёрдам хизматига мурожаат қилишмаган. Эр-хотин бинонинг биринчи қаватида ухлашган.\nБугун, 31 октябрь тонг соат 04:00 ларда У.Хаитова иккинчи қаватдаги фарзандлари ухлаётган хонани очиб кўрганда болаларини оғзидан кўпик қусуқлари чиқиб, бехуш ҳолда ётганлигини кўриб, тез тиббий ёрдам хизматига мурожаат қилган. Соат 04:30 да тез тиббий ёрдам мутахассислари келиб, улар томонидан У.Хаитованинг қизлари Азиза Акбарова (1996 йил), Эъзоза Акбарова (2001 йил), Ирода Акбарова (2003 йил) ва ўғли Фаррух Акбаров (2012 йил)да биологик ўлим холати қайд этилган.\nМаълумот учун, ушбу хонадон эгалари Дилхуш кўчаси 37-уйдаги янги қурилган 3 қаватли бинога яқинда кўчиб ўтишган. Уй ер тўлада ўрнатилган, табиий газда ишлайдиган иситиш қозони орқали иситилади.\nБухороликлар учун яхши янгилик! Вилоятда 7 мингга яқин иш ўрни яратилади\n13:00, 05.11.2018 10 973\n11:59, 01.11.2018 26 865\n18:36, 31.10.2018 22 102\n16:01, 31.10.2018 10 604\n15:50, 31.10.2018 33 587


“Росатом” давлат корпорацияси делегациясининг ташрифи | Правда Востока Online\n“Росатом” давлат корпорацияси делегациясининг ташрифи\nРоссия Федерациясининг “Росатом” давлат корпорацияси бош директори Алексей Лихачев бошчилигидаги делегация 29 декабрь куни Ўзбекистонга келди.\nТошкентда бўлиб ўтган учрашувда Ўзбекистон Республикаси Бош вазири ўринбосари Н.Отажонов ва “Росатом” давлат корпорацияси бош директори А.Лихачев Ўзбекистон – Россия ҳамкорлиги турли йўналишларда изчил ривожланиб бораётганини алоҳида таъкидлади. Ушбу ташриф мамлакатларимиз ўртасидаги муносабатларни янада кенгайтириш ва мустаҳкамлашда навбатдаги муҳим қадамдир.\nУчрашувда Ўзбекистон ва Россия ҳукуматлари ўртасида Тинчлик мақсадларида атом энергиясидан фойдаланиш соҳасидаги ҳамкорлик тўғрисида битим имзоланди. Ҳужжат мазкур соҳада аниқ йўналтирилган лойиҳалар ва илмий тадқиқотларни амалга оширишга қаратилган.\n– Ўзбекистон ядро физикаси ва атом энергетикасини ривожлантириш бўйича юқори салоҳиятга эга, – деди А.Лихачев. – Ҳукуматларимиз ўртасида имзоланган битим Ўзбекистонда атом электр cтанциялари ва тадқиқот реакторларини қуриш, материалшунослик, минерал хомашё базасини тадқиқ қилиш ва бошқа йўналишлардаги ишларни янги босқичга олиб чиқишга хизмат қилади.\nҲужжат тинчлик мақсадларида атом энергиясидан фойдаланиш соҳасидаги ўзаро ҳамкорликнинг амалий жиҳатларини белгилаб бергани билан аҳамиятлидир. Радиоизотопларни ишлаб чиқариш ва уларни саноат, тиббиёт ҳамда қишлоқ хўжалиги соҳаларида қўллаш, фундаментал ва амалий тадқиқотлар олиб бориш истиқболдаги ўзаро фойдали ҳамкорликнинг муҳим йўналишлари бўлади.


Россия Мудофаа вазирлиги коронавирусга қарши вакцина тайёрлигини маълум қилди. Нега бу ёлғон бўлиб чиқиши мумкин?\n18:24 / 21.07.2020\nРоссиянинг COVID-19’га қарши вакцинаси тайёр, дея маълум қилди мамлакат мудофаа вазирининг биринчи ўринбосари Руслан Цаликов. Бу ноўрин баёнот бўлиб, гап фақат клиник синовларнинг биринчи босқичи тугагани ҳақида кетмоқда, деди Forbes’га изоҳ берган экспертлар, буни Соғлиқни сақлаш вазирлиги ҳам тасдиқлади.\nФото: DMITRY ROGULIN/TASS\nНима рўй берди. Россиянинг COVID-19’га қарши биринчи вакцинаси тайёр, дея хабар берди мамлакат мудофаа вазирининг биринчи ўринбосари Руслан Цаликов. «Кўнгиллиларга жавоб бериш пайтида, коронавирусдан иммунитет олган уларнинг барчаси ўзини яхши ҳис қилди. Шу тариқа, янги коронавирус инфекциясига қарши биринчи маҳаллий вакцина тайёр», - деди у «Аргументи и факти» газетасига берган интервьюсида. Синовларда иккита кўнгилли гуруҳ қатнашди, биринчи гуруҳга 15 июль куни, иккинчи гуруҳга 20 июль куни жавоб берилди. Цаликовнинг сўзларига кўра, синовлар натижалари мутахассислар ва Миллий тадқиқот маркази (академик Гамалея) олимлари томонидан якуний тарзда баҳоланди.\nНима учун бу муҳим. ЖССТ маълумотларига кўра, дунёда коронавирусга қарши 141та вакцина ишлаб чиқилмоқда, 16таси клиник синов босқичида. Тахминларга қараганда, вакцина - янги коронавирус пандемиясини тўхтатишнинг энг ишончли усули. Дунё компаниялари вақти-вақти билан ўз вакциналарининг клиник синовлари бўйича натижаларни эълон қиляпти, ушбу хабарлар туфайли уларнинг акциялари, сўнгра бутун бозор, хабарнинг мазмунига қараб кўтарилмоқда ёки тушиб кетмоқда.\nНимаси шубҳали. «Ҳозирда Н. Ф. Гамалея номидаги Микробиология ва эпидемиология илмий-тадқиқот маркази томонидан ишлаб чиқилган вакцина клиник синовларининг II босқичи давом этмоқда ва якуний босқичда турибди, - деди Forbes’га мамлакат соғлиқни сақлаш вазирининг ёрдамчиси Алексей Кузнецов. - Якунда уни давлат рўйхатидан ўтказиш ва тегишли гувоҳнома бериш масаласи ҳал қилинади». Шундан сўнг вакцина муомалага киритилади, дея хабар берди Кузнецов Forbes’га.\n«Ҳозирча Гамалея марказининг вакцина ҳақидаги хабарлари вакцинанинг хавфсизлиги ва иммуногенлиги синовдан ўтказиладиган клиник синовларнинг биринчи босқичига тааллуқлидир, - дейди ATEM Capital бош ҳамкори ва асосчиси Антон Гопка. - Ҳеч қандай маълумотлар эълон қилинмади. Дастлабки ахборотга кўра, 38 нафар кўнгиллида оғир асоратлар бўлмаган, аммо эмланганлар орасида юқори иситма ва низоли вазиятлар қайд этилган. Ҳозирча матбуот учун хабарномаларда барча кўнгиллилар тўлиқ иммунитетга эга бўлгани тўғрисида иддаолар мавжуд, холос».\nҲарбий хизматчиларнинг клиник синовларда иштирок этаётганлиги вакцина ва у бўйича маълумотларнинг ишончлилигига салбий таъсир қилади, дея огоҳлантирди эксперт. Асоратларнинг сони ва синфи ҳақида батафсил маълумотлар, шунингдек, вакцинага ҳужайрали ва гуморал иммунитет реакцияси тўғрисидаги ахборот ошкор этилиши керак ва иккинчи босқичда вакцинанинг клиник самарадорлиги бўйича тадқиқотлар ўтказилиши лозим, дея қўшимча қилди Гопка.\n«Вакцина организмни антитаначалар ишлаб чиқаришга мажбурлай олиши жуда яхши, - дейди «Атлас» биотиббиёт холдинги ижрочи директори Александр Карасев. - Аммо, улар коронавирус билан касалланишнинг олдини олиши мумкинми ёки йўқлиги ҳозирча номаълум. Бундан ташқари, антитаначалар мавжуд бўлса ҳам инфекцияни қайта юқтириш ҳақида далиллар мавжуд, шунинг учун худди гриппга ўхшаб ҳар йили янги эмлаш комбинацияларини танлаб олиш керак бўлади». Иммунитет қанчалик барқарор экани ҳам номаълум: бунинг учун клиник синовларнинг кейинги босқичлари талаб қилинади, дейди BestDoctor тиббиётни ривожлантириш департаменти бошлиғи, терапевт Юлия Ткаченко.\nКузда вакцинани, шу жумладан чет элда ҳам тарқатишимиз мумкин, дейишга ҳали эрта, деб огоҳлантирди Карасев: «Бизнинг клиник синовлар ўтказиш қоидалари бошқа мамлакатлардагига қараганда анча содда. Шунинг учун уни фақат Россия бозорида қўллаш мумкин бўлади, бу Европа ёки АҚШда амалга ошмаслиги эҳтимолга яқин».\nКонтекст. Яқинда Россия Тўғридан-тўғри инвестициялар фонди раҳбари Кирилл Дмитриев 2020 йил охирига келиб Гамалея номидаги илмий-тадқиқот маркази томонидан ишлаб чиқилган коронавирусга қарши вакцинани 200 миллион доза ҳажмида ишлаб чиқариш мумкинлигини эълон қилди. Россияда коронавирусга қарши жами 47та вакцина ишлаб чиқилмоқда, деганди мамлакат бош вазири ўринбосари Татьяна Голикова 20 май куни. Мудофаа вазири Сергей Шойгу эса улардан биттасининг клиник синовлари июнь ойида якунланишини таъкидлади.\nБундан ташқари, Россия Оксфорд олимлари AstraZeneca билан ҳамкорликда ишлаб чиқаётган вакцинани ишлаб чиқаришни режалаштирмоқда. Бу билан «Р-Фарм» компанияси шуғулланади, деди Дмитриев. Шу тарзда, у Буюк Британиянинг рус хакерлари вакцинани ишлаб чиқиш тўғрисидаги маълумотларни ўғирлашга урингани ҳақидаги айбловларига жавоб берди.\nAstraZeneca июнь ойида ишлаб чиқариш бошланганини эълон қилди, аммо клиник синовлар фақатгина кузда якунланиши режалаштирилган. Синов тезлиги жиҳатидан AstraZeneca клиник синовларнинг учинчи босқичига тайёргарлик кўраётган Modena’дан олдинда. Дмитриевнинг таъкидлашича, рус вакцинаси бозорга биринчи чиқиши ва энг самарали бўлиши мумкин. Куни кеча Bloomberg Россия элитасининг баъзи вакиллари клиник синовлар тугашини кутмасданоқ вирусга қарши эмланганлиги тўғрисида ёзди. Улар орасида аввалроқ июнь ойининг ўрталарида, кўнгиллилар қаторида эмланганлигини айтган Кирилл Дмитриев ҳам бор.\n23:38 / 18.05.2021\nҲиндистон октябргача коронавирусга қарши вакцинани экспорт қилмайди\n18:17 / 18.05.2021\nТожикистон Россиянинг икки авиакомпаниясига мамлакатга парвоз қилишни тақиқлади\n14:42 / 18.05.2021\nПутин коронавирусга қарши тўртинчи вакцина фойдаланишга чиқарилишини маълум қилди\n11:15 / 18.05.2021\nЎзбекистонга ZF-UZ-VAC2001 вакцинасидан яна 1 млн доза олиб келинди


Ўзбекистон санъат арбоби Шухрат Абдумаликов устахонасига ташриф – MRDI\nЎзбекистон санъат арбоби Шухрат Абдумаликов устахонасига ташриф\nТеатр – тарбия маскани. Адабиёт, мусиқа ва тасвирий санъатнинг гўзал ҳамоҳанглиги инсонни руҳан тарбиялайди, ҳиссиётларнинг энг нозик қирраларини тебратади. Театр санъати синтез санъат бўлганлигидан у ҳақида ҳамманинг ўз фикри бўлади. Замонавий ўзбек театр санъати ҳақида бундан ўн йиллар олдин бот-бот билдирилган танқидий фикрларни бугун кўрмаймиз. Бу ҳолатни ижобий баҳолаш керакми ёки салбийми? Театр санъати санъатшуносларнинг нигоҳидан четда қолдими ёки театр санъатидаги муаммолар ўз ечимини топдими? Институт Ёш олимлар ва ижодкорлар кенгаши ташаббуси, Иқтидорли талабаларнинг илмий тадқиқот фаолиятини ташкил этиш сектори режаси ҳамда Тасвирий санъат тарихи назарияси кафедраси катта ўқитувчиси Фарида Максумова ҳамроҳлигида умуман театр санъатидаги ижодий жараёнлар, сценография санъати ҳақида суҳбатлашиш, ўзаро фикр алмашиш мақсадида бир гуруҳ ёш санъатшунослар Ўзбекистон санъат арбоби Шуҳрат Абдумаликов устахонасига ташриф буюришди.\nМўъжаз устахонада талабалар, аввало, бугунги ўзбек театри талаблари ҳақида маълумотга эга бўлишди. Негаки театрнинг кўп минг йиллик тарихи ўз йўлига, аммо замонавий театр қандай яшаяпти, нима билан нафас оляпти санъатшунослик илми учун соҳадаги муҳим тенденция нималардан иборат? Шуҳрат Абдумаликов билан суҳбат айнан шу масалалар юзасидан бўлди. Тан олиш керакки, бугун театримиз саҳналарида намойиш этилаётган саҳна асарлари орасида театр тарихида из қолдира оладиган спектакллар жуда кўп эмас. Буни кўпчилик театр мутахассислари драматургия, режиссура каби соҳаларнинг оқсоқлиги билан тушунтиришга уринади. Кўп жиҳатдан улар ҳақ дейиш мумкин. Лекин бу икки соҳа асосий ўрин тутгани ҳолда, театр юқорида таъкидлаганимиздек уйғунлик асосида мавжуддир. Шундай экан театрда кўзга ташланаётган камчиликларда бошқа соҳалар, хусусан, театр рассомлари, декорация усталарининг ҳам айби борми ёки бу соҳалар спектакл ҳақида умумий хулоса чиқарилаётганда аҳамият касб этмайдими? Бугунги устахонага ташрифда айнан мана шу саволларга жавоб излашга ҳаракат қилинди. Талабалар айтиш мумкинки, бугунги театр унинг муаммолари, аҳамият қаратиш лозим бўлган жиҳатлари ҳақида янгича қарашларга эга бўлишди.\nИнститут Ёш олимлар ва ижодкорлар кенгаши\nПрезидентимиз томонидан илгари сурилган 5та энг муҳим ташаббус ижросини таъминлаш Камолиддин Беҳзод номидаги Миллий рассомлик ва дизайн институтида ҳам жадал суратлар билан амалга оширилмоқда.


Сайёҳларни янада жалб этиш учун ўз архипелагини суратга олиш истагида бўлган Фарер ороллари аҳолиси ўзининг Sheep View 360 деб номланган лойиҳасини яратди. Унинг доирасида панорамали камералар билан қуролланган қўйлар маҳаллий манзаралар бўйлаб ўтлашга чиқишади.\nМуаллифлар тасвирга олинган материалларни YouTube каналида очилган Visit Faroe Islands («Фарер оролига саёҳат») саҳифасига жойлаштиришди. Буларнинг барига Google Street View жамоаси ҳали ҳам Шотландия ва Исландия ўртасидаги Атлантика океанида жойлашган оролга бормагани сабаб бўлди. Албатта, Фарер ороли аҳолисининг истаги ва лойиҳаси қидирув манбаининг эътиборини тортди ва ташаббускорларга 360 даражали камералар ва махсус Trekker рюгзагини ҳадя қилди.\nФарер оролларининг таржимаси «Қўйлар ороли» бўлиб, бе бежиз эмас — XIX аср ўрталаригача қўйчилик Фарердаги энг даромадли фаолият тури бўлиб келган. Бу саноат ҳозир ҳам ривожланган. Айни дамда оролда 80 мингдан ортиқ қўйлар ва 50 минг киши яшайди. Қўйларни ҳайрли ишларга йўналтириш ташаббуси ишбилармон Дурит Даль Андреассенга тегишли.


Ўзбекистон 14:02 / 05.08.2020 26229\n«Пойтахтимиз аҳолиси изчил ўсиб, шаҳар инфратузилмаси ривожланиб бормоқда. Улкан бунёдкорлик ишлари амалга оширилиб, янги мавзелар пайдо бўлмоқда.\nМасалан, биргина Сергели туманида охирги 3 йилда 460та кўп қаватли уй-жой фойдаланишга топширилди. Шу даврда бу ерга 100 мингдан зиёд аҳоли кўчиб келиб, жами аҳоли 276 минг нафардан ошди. Булар бошқарувни такомиллаштиришни, аҳолига қулайликлар яратишни тақозо этади», дейилади президент матбуот хизмати хабарида.\nДавлат раҳбари жорий йил 29 май куни Тошкент шаҳрида Янгиҳаёт туманини ташкил этиш масаласига тўхталиб ўтган эди. Шунга мувофиқ, ишчи гуруҳ томонидан Сергели туманидан 1752 гектар, Бектемирдан 267 гектар, Зангиотадан қарийб 328, Қуйи Чирчиқдан салкам 129, Янгийўлдан 263, Ўрта Чирчиқдан 1346 гектар ажратиб, Янгиҳаёт туманини жами 4085 гектарда ташкил этиш бўйича таклиф ишлаб чиқилган.\nЯнгиҳаёт тумани ташкил этилиши муносабати билан Тошкент шаҳри туманлари чегарасининг ўзгариши тўғрисида ҳам тақдимот қилинди. Шунингдек, Янгиҳаёт туманида лойиҳалаштирилаётган бунёдкорлик ишлари, туманнинг маъмурий марказини ташкил этишга оид таклифлар кўриб чиқилган.\nПрезидент Шавкат Мирзиёев таклифларни маъқуллаб, Тошкент шаҳрининг Бош режасини қайта кўриб чиқиш, шаҳарга қўшимча берилаётган ер майдонларига уйлар, саноат корхоналари, хизмат кўрсатиш ва ижтимоий инфратузилма объектларини оқилона жойлаштириш, энг асосийси, аҳолига қулай шарт-шароитларни яратишга алоҳида эътибор қаратиш зарурлигини таъкидлаган.\nМутасадди раҳбарларга юқоридаги масалалар юзасидан тегишли меъёрий-ҳуқуқий ҳужжатлар лойиҳаларини қисқа муддатда тайёрлаб, маҳаллий кенгашлар ва Олий Мажлисга кўриб чиқиш учун киритиш бўйича топшириқ берилган.


Шахбоз Жумабоев: "Омад биз томонда бўлди" - Offside.uz – Offside'да бўлинг, офсайдда қолманг!\nШахбоз Жумабоев: "Омад биз томонда бўлди"\nЎзбекистон кубоги 1/16 финал доирасидаги Андижонда бўлиб ўтган "Уз Донг Жу" - "Шўртан" (1:0) учрашувидан сўнг мезбонлар хужумчиси Шахбоз Жумабоевни ўз фикрларини билдириб ўтди.\nШахбоз ғалаба билан табриклаймиз. Учрашув хақида фикрларингиз?\n- Учрашув қизиқарли рухда бўлиб, Шўртан жамоаси хам, биз хам, ғалаба қозониш учун майдонга тушгандик. Шўртан жамоаси олий лига иштирокчиси бўлганлиги учун ўйин муросасиз хамда кескик курашлар остида бўлиб ўтди. Жамоамизни мақсади ғалаба қозониш эди ва омад бизга кулиб боқди.\nЎзбекистон биринчилиги старт олишига хам оз қолди. "Уз Донг Жу" жамоаси рахбарлари жамоа олдига кандай вазифа қўйди?\n- Жамоа рахбарлари футболчиларга хар бир учрашувда ғалаба қозониш ва шу орқали олий лига йўлланмасини қўлга киритиш вазифасини юклади.\nЎзбекистон кубоги 1/8 финалида Тошкентнинг "Локомотив" жамоасига қарши баҳс олиб борасизлар?\n- "Локомотив" Осие майдонларида юртимиз шарафини химоя қилмоқда. Биз хам шунга яраша тайёргарлик қўриб, ижобий натижага эришиш ва албатта рахбариятни ишончини оқлаш учун бор кучимизи ишга солишга харакат қиламиз.\nНодирбек Абдуллаев суҳбатлашди.\n20/03, 10:00 0


УЧИНЧИ РЕНЕССАНС - Ўзбекистон овози газетаси\nЁки миллатнинг бурч ва масъулияти ҳақида ўйлар\nПрезидентимиз Шавкат Мирзиёев мамлакатимиз мустақиллигининг 29 йиллигига бағишланган тантанали маросимдаги нутқида Учинчи Ренессанс даврига пойдевор қўйилаётганини алоҳида таъкидлади.\nБу — мутлақ ҳақиқат. Бугун биз тарихий бир даврда яшамоқдамиз. Миллатнинг бурч ва масъулияти ҳар доимгидан ошган. Бу нималарда кўринади?..\nБиринчидан, тафаккур ҳурлигида. Эркин ва озод фикр айтиш ҳамма замонларда ҳам инсониятнинг мангу орзуси бўлган. Бунга етиш учун асрлар давомида курашлар олиб борилган. Қонлар тўкилган, жангу жадаллар бўлиб ўтган. Лекин ҳеч ким, ҳеч қандай куч одам зотини бу йўлдан қайтара олмаган. Сўз эркинлиги бу — илм эркинлиги, тараққиёт эркинлиги, ривожланиш эркинлиги, юксалиш эркинлигига йўл очишини ҳаётнинг ўзи, жаҳон тажрибаси кўрсатмоқда... Ўзбекистонда сўз айтиш, ўз нуқтаи назарини намоён этиш йўлидаги барча чегара ва тўсиқлар олиб ташланди, бартараф этилди. Бу аввало, Президентнинг хоҳиш-иродаси билан юз берди. Энг қувонарлиси, бу жараён ҳали-ҳамон давом этмоқда. Бу ҳақиқат дунё ҳамжамияти, халқаро экспертлар томонидан ҳам тан олинмоқда, эътироф этилмоқда.\nИккинчидан, Ўзбекистонда қисқа вақт оралиғида инсон ҳақ-ҳуқуқларини ҳимоя қилиш йўлида жуда катта ислоҳотлар олиб борилди. Бунинг натижасида халқимизда ватан ва миллат тақдирига дахлдорлик туйғуси амалда намоён бўлмоқда. Бир сўз билан айтганда, бугунги одамлар кечаги одамлар эмас. Улар нафақат ўз ҳуқуқларини, балки бурч ва масъулиятларини ҳам чуқур англаш маданиятига эга. Ҳуқуқи ҳимоя қилинган одам ҳақиқатнинг юзига тик қарайди. Эл-юрт манфаатини ўз манфаатидан устун қўяди. У фақат бугун учун эмас, эрта учун ҳам яшайди. Унинг зиммасида авлодлар масъулияти ҳам бор. Кўрдингизми, ҳуқуқи ҳимоя қилинганини, қилинишини англаган инсон қанчалик қудратга эга бўлади.\nУчинчи асос маърифат мўъжизаси билан боғлиқ. Илм имкониятларини тўғри англаган, ҳис этган мамлакатлар аллақачон энг юксак марраларни забт этишди. Илм ҳар қандай қуролдан, ҳар қандай табиий бойликдан, ҳар қандай кучдан афзал эканлигини ҳаётнинг ўзи кўрсатиб турибди.\nМиллатимизнинг энг машҳур даврлари илм осмонини забт этган асрларга бориб тақалади. Маърифат мўъжизасини англаб етган миллат дунёга ақл ва тафаккур борасида ҳукмронлик қилади. Президентимизнинг илм-фан намояндаларига кўрсатаётган эътибор ва ғамхўрликлари замирида ҳам мана шу ҳақиқат мужассамлашган...\nТўртинчидан, аҳиллик ва ҳамжиҳатликда. Қорақалпоқларда оғзи бирлик, деган ибора ишлатилади. Ҳа, аҳил бўлсак, холислик тамойилларига сўзсиз амал қилсак, бугунимиз кечагидан, эртамиз бугунимиздан яхшироқ бўлади. Ёмон бир емирувчи иллат бор бу — бепарволик. Мана шундан эҳтиёт бўлиш керак. Лоқайд бўлишга ҳаққимиз йўқ. Айниқса, бугунги тарихий кунларда. Аввало, аҳиллик ва яна аҳиллик ва яна аҳиллик бизни бутун бир миллатга айлантиради. Агар меҳр-оқибат кўтарилса, одамлар бир-бирининг олдидаги бурч ва вазифасини унутса, бу ташвишли ҳолатдир. Аҳил миллат фақат юксалиш ҳақида ўйлайди. Аҳил миллат тараққиётдан ортда қолмаслик йўлида қайғуради. Аҳил миллат ғийбат, ҳасад ва фисқу фасоддан йироқ бўлади. Миллатни кемирувчи иллатлардан, хатолардан эҳтиёт бўлишимиз керак.\nБешинчидан, шукроналик ҳиссида. Энг хавфли одам ношукур одамдир. Ношукурлик ризқни камайтиради. Барака йўқолади. Ишончга путур кетади. Шукр қилинса, ютуқларимиз қадрланса, барчаси бундан-да зиёда бўлади. Ҳаётдан розилик туйғуси бутун қалбимизни эгаллаши жуда муҳим. Айниқса, бу қадриятни ёшларимиз онгига сингдиришимиз керак, деб ҳисоблайман...\nХалқимиз Учинчи Ренессанс даврига пойдевор қўйишдек ғоятда тарихий ва масъулиятли даврда яшамоқда. Бу барчамиздан фидойиликни, ватанпарварликни ва ўз-ўзидан улкан масъулиятни талаб этади...\nЎзбекистон давлат санъат ва маданият институти ректори, филология фанлари доктори, профессор.


Тожикистон бош прокуратураси: исёнчи генерал тарафдорлари хориждан молиялаштирилган\n07:44 / 26.09.2015\nТожикистондаги исёнчи генерал Абдуҳалим Назарзода бошчилигидаги террорчилик гуруҳи тарафдорлари хориждан молиялаштирилган, деб маълум қилди Тожикистон давлат телевидениеси.\nТожикистон бош прокуратураси маълумотига кўра, тергов натижаларига кўра, генерал тарафдорлари хориждан молиялаштирилгани исбот қилинди.\nБош прокуратуранинг маълум қилишича, Тожикистон мудофаа вазирининг собиқ ўринбосари Назарзода мамлакатда умумий сони 300 кишига яқинни ташкил қилган 10 тадан 30 тагача ҳукуматга қарши гуруҳ ташкил қилган. Бу гуруҳларга, шунингдек, мудофаа вазирлигининг баъзи зобитлари ҳам кирган.\nНазарзода гуруҳи Тожикистонда бир нечта қўпорувчилик ҳаракатларини амалга оширгандан кейин 4 сентябрь эрталаб катта миқдордаги қурол-аслаҳа ва ўқ-дорилар билан Душанбедан 60 км узоқликда жойлашган Ромит дарасига беркиниб олган.\nГуруҳга қарши шу куннинг ўзидаёқ бошланган операция 16 сентябрда якунланди. Операция давомида 139 нафар жангари ва уларнинг шериклари қўлга олинди, 28 нафари йўқ қилинди. Ҳуқуқ-тартибот муассасаларининг 14 нафар ходими ҳалок бўлди.\nТожикистон президенти Эмомали Раҳмон қуролли кучлар вакиллари билан учрашганда “террорчиларнинг йўлини тўсиб, мамлакатда барқарорсизликка йўл бермаган” аксилтеррорчилик операцияси иштирокчиларининг қаҳрамонлиги ва жасурлигини қайд қилиб ўтди.


ОИЛАДАГИ ҲАҚЛАР (биринчи қисм) - Fitrat.uz\nБош саҳифа / Мақолалар / ОИЛАДАГИ ҲАҚЛАР (биринчи қисм)\nSentabr 8, 2021\tФикр билдиринг 81 Кўришлар\nОта-она, қайнота-қайнона мажбуриятлари ва ҳақлари\nАллоҳ таолога ҳамду сано бўлсинки, инсониятга оила аталмиш муқаддас даргоҳни берган. Бу неъмат, аввало, икки бегона шахснинг никоҳ деб аталмиш Аллоҳ берган илоҳий қонун асосида жамланиши ила барпо бўлади.\nБино бўладиган бу уй муҳаббат билан бўлса-да, аммо келгуси ҳаёт сабр, кечириш ва ҳалимлик асосида давом этишини суннат қилган Муҳаммад мустафо соллаллоҳу алайҳи ва салламга салавотлар бўлсин.\nИнсонга оила сабабли бериладиган неъмат бу фарзанд бўлиб, унинг ҳақлари ва мажбуриятларини ҳам Аллоҳ таоло белгилаб қўйган.\nФарзанд вояга етиши ва лаёқатли бўлиши билан ота-она уни уйлантиришга ёки турмушга узатишга этибор қаратади. Ўғилга солиҳа, оқила келин, қизга солиҳ ва муносиб куёв танлаш ота-онага катта масъулият юклайди.\nАллоҳ таоло Қуръони каримда бундай марҳамат қилади: “У, сувдан башар яратган ва уни насл-насаб, қуда-анда қилиб қўйган Зотдир. Раббинг қодирдир” (Фурқон сураси, 54-оят).\nБу оятда Аллоҳ таоло эркакни насаби орқали, аёлни қуда-анда орқали инсоният тарқалишига сабабчи қилгани баён этилган. Ота-онанинг ҳақлари билан қайнота-қайнонанинг ҳақлари бирдир.\nҚайнота-қайнона ҳам ота-она мақомида бўлгани боис келинлар уларга ҳизмат қилишлари фазилат ва ҳалимликдир.\nЁши катталаримизни ҳурмат қилиш мусулмончиликнинг одобидир. Ким ёши катталарни таҳқирласа, ўша ёшга етганда ўзи ҳам таҳқирланади.\nОта-онага “уфф! дейилмаслиги Қуръони каримда буюрилган.\nИкки тарафнинг ҳам ҳақлари бўлганидек, мажбуриятлари ҳам бор.\nКелин қиз ўрнида. Иссиқ жон иситмасиз бўлмаганидек, келин ҳам бемор бўиши мумкин. Беморлигида унга ғамхўрлик қилиш аввало инсонийлик, қолаверса, набиралар ва ўғилнинг умр йўлдоши сифатида силаи раҳм ҳисобланади.\nКелиннинг ҳам Аллоҳ ҳузурида бандачилик мажбуриятлари бор. Намози, рўзаси, таҳажжуди, Қуръоний вазифаларига тўсқинлик қилишга уриниш Аллоҳга исён ва бандасига зулмдир.\nНабиралар омонатдир. Аслида, ўғил ва келин ота-она ва қайнона-қайнотага ҳизмат этаётган пайтида набираларни илмга ва манфаатли ишга жалб қилиш омонатни асраш бўлса, бола тўполон қилмасин, деб маънисиз ва беодоб мультфильм ёки фильмлар билан уни банд этиш айни хиёнатдир.\nКелиннинг ота-онаси, қариндош-уруғларидан алоқасини узиш ҳам мумкин эмас. Ота-онасини ҳар ҳафта, жуда бўлмаса 15 кунда зиёратига юбориш шартдир. Бошқа яқинлари билан кўпи билан бир йилда дийдорлашишга рухсат бериш керак.\nКелин уйдаги ҳамма ишни қилишга мажбур эмас. Унинг энг муҳим вазифаси Аллоҳга қуллик бўлса, кейингиси бу турмуш ўртоғи ва фарзандининг ҳизматидир.\nҚайнона-қайнота келинни ишлашга, пул топишга мажбурлаши ёки топиб келган пулини олиб қўйиши зулмдир.\nОта-онасимиз деб келинга ҳаддан ташқари юкларини ташлаб, бир кунда 4-5 хил таомлар пиширтириш ҳам чегарадан чиқиш ҳисобланади.\nАллоҳ таоло барчамизни ҳақларга роя этадиган қилсин!\nЗафар қори МАҲМУДОВ,\nЗангиота тумани “Абдуллоҳ ибн Равоҳа” жоме масжиди имом-хатиби,\nТошкент ислом институти “Таҳфизул Қуръон” кафедраси ўқитувчиси\nАввалги Хушхабар: «ИСМАТ ОТА» МАСЖИДИГА ИЛК ҒИШТ ҚЎЙИЛДИ\nКейинги «СИЗ БИЗГА КЕРАКСИЗ!»


Паролингиз ўғирланганини янги Telegram-бот орқали текшириб кўринг! - Terabayt.Uz\nТурли сервисларда, почта хизматларида логин ва паролларнинг ўғирланиши ҳолатлари учраб туради. Қозоғистонлик ахборот хавфсизлиги мутахассиси Ботиржон Тютеев электрон почтанинг пароли ўғирланганини аниқлаб берувчи Telegram-бот яратди.\nMailSearchBot деб номланувчи мазкур бот электрон почта аккаунтларининг паролларини «сизиб чиққан» маълумотлар базаларидан излаб кўради. Ундан фойдаланиш жудаям осон: мана бу ҳавола орқали ўтиб, бот билан мулоқотни бошлайсиз. Унга текшириладиган email манзилини юборасиз ва бироз муддат кутасиз.\nАгарда қачондир хакерлар унинг паролини ўғирлашган бўлса, ўша ўғирланган пароллар рўйхати келади. Бордию ушбу почтангиз паролини бирор мартаям ўғирлашмаган бўлса, MailSearchBot боти ҳеч нима топилмагани ҳақида хабар беради.\nБотиржон Тютеевнинг сўзларига кўра, айни дамда ушбу дастурнинг базасида салкам 9 миллиард жуфт логин-парол мавжуд. Агарда почтангизнинг ҳозирги паролини MailSearchBot топа олса, уни тезда алмаштирганингиз маъқул, дейди дастурчи.\nДарвоқе, сизга қадрдон Terabayt.uz сайтида паролингизни бузиш қанчалик осонлигини онлайн текшириш усули ҳақида, шунингдек, паролингиз ўғирланганини Google Chrome орқали аниқлаш йўли хусусида ҳам мақолалар чиққан.\n#Telegram #ахборот хавфсизлиги #иловалар #маслаҳат #мессенжер #MailSearchBot


Эрта никоҳнинг хатарли эканини қачон англаймиз? - zarnews.uz\nЭрта никоҳнинг хатарли эканини қачон англаймиз?\nКаттақўрғон тиббиёт коллежида фуқаролик ишлари бўйича Каттақўрғон туманлараро суди ташаббуси билан ташкил этилган тадбирда шу ҳақда гап борди.\nҲуқуқшунослар, “Оила” илмий-амалий тадқиқот маркази вакиллари, ота-оналар ва ёшлар иштирок этган тадбирда мамлакатимизда оилалар мустаҳкамлигини таъминлаш, хотин-қизларимизга бўлган эътибор ва ғамхўрлик, айниқса, бўлғуси оналарнинг саломатлигини муҳофаза қилиш, хонадонларда соғлом муҳитни шакллантириш борасида амалга оширилаётган ишлар хусусида сўз борди.\n- Бу борада бир қатор тарғибот тадбирлари ўтказилмоқда, - дейди “Оила” илмий-амалий тадқиқот маркази Каттақўрғон шаҳар бўлими раҳбари Мавлуда Нуриллаева. – Аммо айрим ота-оналар фарзандининг келажак тақдири, бахт-саодати ҳақида ўйламай, ҳали балоғат ёшига етмаган қизини узатиш ёки қариндошимнинг қизи бегона бўлмасин, деб ўғил уйлантириш тараддудига тушади. Оқибатда бўлғуси онанинг саломатлиги ва руҳиятига, қолаверса, ёш оиланинг мустаҳкамлиги, туғилажак фарзандининг соғлом дунёга келишига салбий таъсир кўрсатади. Бугунги тадбир ноанъанавий тарзда ўтди ва иштирокчилар ўзларига керакли бўлган хулосани чиқарди.\nБир йилда 36 минг 159 та никоҳ қайд этилди\nОна ўз фарзандига шаръий никоҳ ўқиди


Ўзбекистон мусулмонлари идораси Уламолар кенгашининг “Ҳаж ҳақида” фатвоси юзасидан берилаётган шархлар ҳақида\nЖорий йилнинг 1 декабрь куни Ўзбекистон мусулмонлари идорасининг “Ҳаж ҳақида” фатвоси эълон қилинди. Фатвода ислом динининг бешинчи фарзи ҳисобланган Ҳаж зиёрати тўғрисида сўз юритилган.\nМамлакатимиз ва хорижий интернет сайтларида Ўзбекистон мусулмонлари идораси томонидан чиқарилган фатво чоп этилиб, кенг бахс-мунозараларга сабаб бўлди.\nХусусан, Ўзбекистондаги “1news.uz”, “daryo.uz”, “nuz.uz”, “podrobno.uz”, шунингдек, хорижий “islam.ru”, “centralasian.org” интернет сайтларида ушбу масалага фикр билдирилмоқда.\nАйрим сайтларда “Ўзбекистонда ҳаж сафарига чиқишни истовчилар учун талаблар қаттиқлаштирилди” маъносидаги шарҳ берилмоқда. Шунингдек, “эндиликда Ҳажга боришни истаганлар... маҳаллада ёшлар диний таълими бўйича кўмак бериши лозим” – деб даъво қилинмоқда. (daryo.uz)\nТаъкидлаш жоизки, Фатвода мусулмонларнинг ҳажга боришлари учун ҳеч қандай қўшимча “қаттиқ” чоралар белгиланмаган. Фатвода қайд этилган тавсиялар ҳожиларнинг ҳалоллик ва покликда, маънавият ва маърифатда, савоб ишларда намуна бўлишларига қаратилган бўлиб, ушбу тавсиялар ислом шариати талаблари, қолаверса, ўзбек халқининг асрлар оша шаклланган миллий қадриятларига асосланади.\nШунингдек, Фатвода ҳаж сафарига бориш учун талабгорлар ёшларга “диний таълим бўйича кўмак бериши” эмас, балки ёшлар тарбиясида, уларнинг турли жиноятларга қўл урмасликлари учун жонкуяр бўлишлари тавсия қилинган.\nМасжидлар бўлими ходими М.Юлдашев\nКиришлар бугун: 440\nТашрифлар бугун: 425


Тожикистонда сиёсий маҳбуслардан бири жон таслим қилди\n16 апрел 2021, Тошкент вақти: 15:28\nТожикистонда давлат мулозимларига суиқасд уюштирганлик, террорчилик ва ватанга хиёнатда айбланиб, 18 йилга кесилган Сўғд вилоят собиқ раиси Абдужалил Ҳомидов Душанбе шаҳридаги қамоқхоналарнинг бирида вафот этди.\nТожик жамиятида ҳамда Ўзбекистон сиёсий доираларида яхши танилган сиёсий арбоб Абдужалил Ҳомидов Душанбе шаҳар қамоқхоналарининг бирида вафот этганига оид маълумотни унинг акаси Абдухалил Ҳомидов тасдиқлади.\n- Укамнинг вафоти ҳақидаги хабар бехосдан келди. Мен ўзим бетобман, марҳумнинг жасадини қабул қилиб олиш учун укам Душанбега кетган, дея маълум қилди марҳумнинг акаси Абдухалил Ҳомидов биз билан телефон орқали суҳбатда.\nСуҳбатдош касаллиги туфайли укаси билан узоқ йиллардан бери кўриша олмаганини айтар экан, 8 йил қамоқда бўлган Абдужалил уни кўргани борганларга кўплаб марта саломатлигидан шикоят қилганини айтди.\nАйни пайтда Тожикистон қамоқхоналарини назорат қилиш бошқармаси масъуллари Абдужалил Ҳомидов вафотидан хабарсизликларини билдириш баробарида у сўнгги бир неча йил мобайнида касал бўлмаганини таъкидлашди.\nМазкур идора расмийси Баҳром Абдулхайров биз билан ўзаро суҳбатда маҳбус Ҳомидовнинг вафотидан хабари йўқлигини, бу борада биздан эшитаётганини айтди.\nВатанга хиёнат, Тожикистон ҳукумат расмийларига суиқасд уюштирганлик ва террорчиликда айбланган Абдужалил Ҳомидов 2002 йил Тожикистон Олий суди ҳукми билан 18 йилга озодликдан маҳрум қилинганди.\n1945 йили Сўғд вилоятининг Бобожон Ғафуров туманига қарашли Исписор қишлоғида дунёга келган Ҳомидов аввал турли масъул лавозимларда ишлаган.\n1992 йилда у Сўғд вилоятига раис этиб тайинланган. Аммо 1993 йил охирларида Тожикистоннинг иқтидордаги ҳукуматига мухолиф чиқиши ортидан ўз вазифасидан озод этилган.\n1994 йили Тожикистон президентига сайловлар арафасида эса у қайтадан ўша мансабга тайинланган.\nЎша сайловда президентликка даъвогар Имомали Раҳмоннинг ягона кучли рақиби, Абдужалил Ҳомидовнинг қудаси Абдумалик Абдулложонов бўлган.\n1996 йили президент Имомали Раҳмон Абдужалил Ҳомидовни ишдан бўшатган.\nМаҳаллий таҳлилчи Карим Абдулов Ҳомидовнинг иккинчи марта ишдан бўшатилиши сабабларини қуйидагича изоҳлади:\n- Ўша раис бўлиб юрган кезлари Ҳомидов мамлакат шимолини, яъни Сўғдни Ўзбекистон таркибига қўшишга ҳаракатлар қилган. Бу борадаги маълумотлар Душанбега етиб келганидан сўнг у иккинчи марта вазифасидан бўшатилди. Шундан сўнг у Ўзбекистонга қочиб ўтди ва унинг ортидан ака-укалари ҳам мамлакатни тарк этиб, турли мамлакатларда муҳожиротда яшашга мажбур бўлди, дея хотирлайди ўша йиллардаги воқеаларни Карим Абдулов.\nТожикистон томон иддаоларига кўра, Ҳомидов 1996 йилда исёнчи тожик полковниги Маҳмуд Худойбердиевнинг ҳукуматга ҳужумларини четдан туриб қувватлаган.\nШунингдек, тожик расмийлари Ҳомидовни 1996 йили президент Имомали Раҳмонга уюштирилган суиқасдда қўли борликда ҳам айблаган эди.\n2001 йил Абдужалил Ҳомидов синглисининг жаноза маросимида қатнашиш учун Тошкентдан Хўжандга келган чоғида мамлакат ҳуқуқ- тартибот идора ходимлари томонидан қўлга олинган ва кейинчалик унга Олий суд ҳукми билан 18 йиллик қамоқ жазоси тайинланган эди.\nТожикистон Бош прокуратураси Ҳомидовни давлатга қарши фаолият, жумладан, Зарафшон дарёсидаги мамлакат шимолини жануб билан боғловчи кўприкни қасддан бузганлик, 1997 йил ёзида Тожикистонда миллий ярашув борасида келишув имзоланганидан сўнг давлат бир қатор мулозимлари, яъни Хўжанд шаҳар собиқ раиси Қосим Қосимов, Душанбе шаҳар ҳокими Маҳмадсаид Убайдуллоев ҳамда Тожикистон фавқулотда ҳолатлар собиқ вазири Мирзо Зиёевларга суиқасд қилганликда айблаганди.\nДастлабки тергов натижаларига кўра, Ҳомидов шу мақсадда 11 кишидан иборат ноқонуний гуруҳ тузган ва тергов ҳамда суд жараёнларида у ўзига қўйилган айбларни тан олгани ҳам эълон қилинган эди.\nГарчи Тожикистон ҳукумати мамлакат қамоқхоналарида сиёсий маҳбуслар борлигини инкор қилса-да, бироқ тожик жамиятидаги кузатувчилар Абдужалил Ҳомидов ва у қатори сиёсий фаолияти учун қамоққа ташланганларни сийёсий маҳбус, дея аташади.\nТожикистонликлар орасида ва Ўзбекистон сиёсий доираларида танилган давлат арбоби Абдужалил Ҳомидов қамоқхонада вафот этганига оид хабар кўпчилик тожикистонликлар қатори Душанбедаги ўзбекистонлик дипломатларни ҳам қайғуртиргани кузатилади.\nБироқ бугун ҳамма ҳам марҳум ҳақида ўз хотираларини очиқ матбуотда ёйинлашга ботинмаётирлар.\nМарҳумнинг яқинларига кўра, Абдужалил Ҳомидов 26 май куни туғилиб ўсган қишлоғи Исписорда дафн этилади.


миллий терма жамоаси сардори Одил Аҳмедов марказий ҳимояда ўйнаётгани ҳақидаги саволга жавоб берди. — Саудия Арабистонига қарши жуда муҳим ўйин бўлиб ўтади. Мухлисларга мурожаатим ... марта ўйнамаяпман. Аввал ҳам ўйнаганман. Ҳаммаси жойида, — деди Одил Аҳмедов.Эслатиб ўтамиз, 2011 йилда Қатарда бўлиб ўтган Осиё чемпионатида ...\nАйни пайтда «Гвангжу» жамоаси мусобақа жадвалида 1-ўринда бормоқда. Одил АҳмедовТерма жамоамиз сардори Одил Аҳмедов тўп сураётган «Шанхай СИПГ» ... «Ухань» клубига қарши майдонга тушиб, 2:1 ҳисобида ғалаба қозонди. Одил Аҳмедов мазкур ўйинда майдонга тушмади. «Шанхай» клуби айни пайтда ...\nОдил Аҳмедов Россия чемпионатига қайтишни хоҳлаяпти\nРоссиянинг «Анжи» ва «Краснодар» клублари шарафини ҳимоя қилган Одил Аҳмедов Хитой чемпионати ҳақида фикр билдираркан, Россияга қайтишни ... кўриб чиқишга тайёрман. Мен РПЛни жуда қадрлайман, — дейди Одил Аҳмедов.Эслатиб ўтамиз, Одил Аҳмедов 2011 йилдан 2014 йилга қадар ...\nбиргаликда етамиз", - деди Купер. Миллий терма жамоамиз сардори Одил Аҳмедов эса футболчилар номидан сўзга чиқар экан, терма жамоа таркибидаги ... тайёр эканини айтиб ўтди. Хабарингиз бор, 2018 йил якунларига кўра Одил Аҳмедов Йилнинг энг яхши футболчиси сифатида эътироф этилганди. Умид ...\nсардори, яқинда «Шанхай СИПГ» таркибида Хитой чемпионига айланган Одил Аҳмедов ҳамда «Пахтакор» футболчилари Фаррух Сайфиев ва Жасур Яхшибоев. Демак, ...\nЎзбекистон — Қатар учрашувида киритилган голлар (видео)\nғалаба қозонди. Эктор Купер шогирдлари устунлигида ўтган учрашувда Одил Аҳмедов ва Марат Бикмаев киритган голлар Ўзбекистон МТЖга ишончли ... Акмал Шораҳмедов ўнг қанотдан жарима майдонига узатган тўпни Одил Аҳмедов боши билан дарвозага йўллади. Бироз вақт ўтиб, 85-дақиқада ...\nфутбол бўйича миллий терма жамоа аъзоси, истеъдодли футболчи Одил Аҳмедов ва бошқа қатор спортчилар билан биргаликда Тошкент шаҳрида ...\nОФК расмий сайти Одил Аҳмедовни «ОЧЛ юлдузи» деб атади. Унинг 93 фоиз узатмаси аниқ чиққан\nжамоаси ўртасидаги учрашув ҳақида мақола чоп этилди. Унда ҳамюртимиз Одил Аҳмедовнинг шаънига илиқ фикрлар билдирилган. «Fab Four» стадионида ... сазовор бўлди. Аммо бунинг замирида ярим ҳимоядаги футболчилар — Одил Аҳмедов ва Чой Хуикангнинг машаққатли меҳнати ётибди. Икки марказий ...\nбўйича Ўзбекистон миллий терма жамоаси сардори Одил Аҳмедов «Интерфутбол» газетасига интервью берди. У ўз сўзида Ўзбекистон терма жамоасига айнан қандай мураббий керак экани ҳақида фикр билдирган. «Яқинда ...


«ТО БАЙРОҚДАН ОЛДИН ЖОННИ БЕРМОҚ ОСОН КЕЧАР БЎЛСИН!»\nЎзбекнинг ўзию сўзи адл шоираси Ҳалима Худойбердиева ёзмиш бу битиклар бугун миллат болаларининг тилидан айтилмиш қўшиққа ўхшайди. У шундай қўшиқки, она тупроқни кўзга суртиб, буюк она Ватан хизматига шайлантирадиган мангу қўшиқ!..\nТўмарис, Нодирабегим, Увайсий, Қурбонжон Додҳоҳ, Зебунисо... Миллатнинг фидойи, забардаст, жасур бу аёллари сафига элнинг мард, жонкуяр ижодкори Ҳалима Худойбердиева номини баралла қўйгим келади. Юрагини вақтнинг тўфонларидан асрай олган, тақдирнинг минг бир чиғириқларига бардош берган, аёллигини, назокатини ғурурига чирмаб омон сақлаган, ҳамма вақт, ҳар қандай шароитда ҳам Ватан деган шоирнинг ҳар бир мисрасида сўнгсиз ҳайқириқ, даъваткор руҳ мужассам.\nНафақат Ўтсанг ёзиб,\nОлтинми Ё олмосда,\nНафақат Кўтарса халқ,\nБирда талх, бирда ажиб қисматидан тоймаган, халқ юкини гарданига олиб, бир «оҳ»идан минг «воҳ» деган ижодкор борки Шоирдир. Ҳалима опа Ватан ҳақидаги ёзмишларида азим кентнинг талотўпли кечмиши, сабр-қаноатли, жўмард элнинг ғам-ғуссаси, намозшомгулдек кунларнинг миллат бошидан ариганлигини табиий ва равон мисраларда тасвирлаган.\nҚайинзорда қолғон бобом эсладим,\n«Душманлиғи» ёлғон бобом эсладим.\nБир пой махси кийиб, бири қўлтиқда\nСибирга йўл олғон бобом эсладим.\nКейин ўксиб йиғлайвердим, чекиб оҳ,\nҚўлларимнинг кишани йўқ, ё Оллоҳ!\nКейин отам ғолибмиди, мотмиди?\nКейин онам аёлмиди, отмиди?\nДод деб кетди. Менинг додим додмиди?\nНаҳот, наҳот, ғойиб бўлди зиндон, чоҳ,\nЎзбекистон Қаҳрамони, устоз Абдулла Орипов шоира ҳақида шундай ёзади: «Дарвоқе, ҳамон Турку Турон даштларини томири бақувват қадим халқимизнинг гўрдаги Яссавий пирим, ҳазрат Навоий, улуғ Бобур, улкан Бедил каби абад ўлмас фарзандларининг ҳайқириқлари тутиб ётмаяптими?!\nЮқорида таъкидлаганимдек, жонфидолик Ҳалима Худойбердиева шеърларидаги асосий нуқталардан биридир. Бу энг олий мақсад йўлидаги фидойилик».\n«ОЛДИМДАН ОҚҚАН СУВ»\nУлуғбек ака Оллоёров Ҳалима опанинг тўнғич фарзанди. Опанинг майинлиги, сокинлиги шундоққина юз-кўзида ифодаланган дилбанднинг фикрларини тинглар эканман, Улуғ шоиранинг Она сийратига ҳам хаёлан чизгилар чизаман.\n– Онамни жасур аёл дегим келади, – дейди у анча сукутдан кейин. – Бу жасурлик қатида сокинлик, кўнгли тийралик бор эди-ю, лекин билдирмасди. Доим мағрур, назокатли ва масрур юрарди. Нафақат ўзгаларни, балки биз, фарзандларнинг ёнида ҳам.\nАқлимни таниганимдан буён онам ёзарди. Тунда, ҳамма уйқуга ётганда ўзи қолиб, дилидагини қоғозга туширарди. Гоҳида тонгда кўзлари қизариб қолганлигини кўриб, сўраганимда, уйқусизликдан, дерди-ю, бироқ бу шунчаки уйқусизликдан, эмас, шеър ва кўз ёшлардан қолган из эканлигини сезардим. Чунки онам ҳеч қачон бировнинг олдида йиғламасди. Гарчи жуда кўп азият чеккан бўлса-да.\nВатан туйғусига онам жуда масъулият ва меҳр билан қарарди. Бизлардан ҳам шундай бўлишимизни талаб қиларди. Набираларига «ўз тилингни унутма, отангни, бобонгни яхши кўргандек ардоқла!» деб уқтирарди. Болалар шевада ярим-ёрти сўзлашса, аччиқланарди. Шунинг учун оиламиздагилар уйга кирганда адабий тилда гапиришга ҳаракат қилишарди. Менга «Боёвутни ҳеч қачон ёдингдан чиқарма!» дерди. Боёвутдаги боғимизда олмалар шиғил пишарди. Бундай олмаларни бошқа жойда учратмайсиз. Хушбўй, оқ олмалар. Онам боғда сайр қилишни яхши кўрарди. «Оқ олмалар» китоби шу ердаги азим боғларга бағишланган.\nЙигирма йиллик танаффус... Бу фурсатни шундай атаса бўлармикин? Ҳар бир они, дақиқаси онам учун ўксикли, умидли. Дўст билан хушомадгўйни саралайдиган бу муддатдан онам жуда сипо, ақл билан ўтди, деб ўйлайман. Чунки сираям нолимади, кўргани келганларни кулиб қаршилайверди. Айниқса, туғилган кунида одамларнинг меҳрини, чин шогирдларнинг садоқати ва муҳаббатини ҳис этиб яйраб кетарди.\nОиламиз жам бўлганда, отам, ука-сингилларим билан онамни эслаймиз, дуода бўламиз. Бошқа таскин йўқ. Ўзим қолганда уйим тўридаги китобларини ўқиб, тасалли оламан. Айниқса, «Олдимдан оққан сув» номли шеърини қайта-қайта ўқийман...\nЯшамоқ фароғат, яшамоқ азоб,\nБекорга эгилмас сиздан бошқа кўк.\nОлдимдан оққан сув, беқадр сувим\nУмрида бир яйраб ёзилмаганим.\nБор туриши шафқат, бори сир\nсувим То қуриб қолгунча сезилмаганим.\nБошқалар ёнимдан кетмасин дебман –\nВақт топиб уларга борибман тонг-кеч.\nБошқаларга озор етмасин дебман –\nСизга ҳам етишни ўйламабман ҳеч.\nБошқаларга чопдим шаҳар, кентда мен –\nБир қайтариб, ё бир кесатмадингиз.\n«Менам ғаниматман, менам кетаман» –\nДеб нечун бир бора эслатмадингиз?\nБугун Ҳалима Худойбердиева яратган мактаб, унинг миллатпарварлик, юртпарварлик руҳидаги баланд шеърларини ўқиб ўрганаётган авлод сероб. Она юртини, халқини севган, севдира олган шоиранинг умри эса у ёзган шеърларидек мунаввар ҳаёт йўлидадир.


Бокуда мухолифат намойиши тарқатиб юборилди\nБоку полициячилари намойишчиларни ушлаб кетмоқда, 2012 йил 21 майи.\nКеча Озарбайжон пойтахтида мухолифатнинг рухсат этилмаган намойиши полиция томонидан тарқатиб юборилди.\nДушанба куни мухолифатнинг “Жамоатчилик палатаси” Amnesty International ҳуқуқни ҳимоя қилиш ташкилоти томонидан виждон тутқунлари ўлароқ эътироф этилган 12 фаолни қамоқдан озод қилиш ва йиғилиш эркинлигини таъминлаш талаби билан норозилик намойиши уюштиришга уринганди.\nТадбир ташкилотчилари шу тариқа Бокуда бугун бошлажак “Евровидение” танловига келган кўп сонли чет эллик меҳмонлар эътиборини Озарбайжондаги инсон ҳуқуқлари билан боғлиқ муаммоларга қаратмоқчи бўлган.\nМаълумотларга кўра, кеча Бокудаги Фавворалар майдонига йиғилган 200 чоғли киши “Демократия!”, “Эркинлик!”, “Истеъфога!” деган ҳайқириқлар билан шаҳар мэрияси томон йўл олган. Улар Боку мэрияси олдида пикет ўтказишни мўлжаллагандилар, бироқ Собир хиёбони яқинида намойишчиларни полиция вакиллари тўхтатган.\nШундан сўнг полициячилар тадбир иштирокчиларини қўлга олиб, машиналарга тиқа бошлаганлар. Айтилишича, хиёбон яқинида ўнлаб намойишчи ушланган. Боку полицияси намойишнинг тарқатилишини мазкур тадбир шаҳар расмийларининг рухсатисиз ўтказилгани билан изоҳламоқда.


Хитой календари бўйича Ит йили тугаб, Чўчқа йили бошланди.\nХитойнинг бир миллиард 300 миллиондан ортиқ аҳолиси, шунингдек дунёнинг кўпгина давлатларида яшаётган хитойликлар янги йилни катта байрам тантаналари билан кутиб олдилар. Хитойда бир ҳафталик янги йил таътили ана шу тарзда бошланди. Янги йил баҳонасида миллионлаб ёшлар ўзлари ишлаётган ва ўқиётган шаҳарлардан ота-оналари ва яқинларини кўриш учун бошқа шаҳар ва қишлоқларга борадилар. Астрологларга кўра, Хитой календари бўйича Чўчқа йили файзли йил ҳисобланар экан.


Давлат статистика қўмитаси марказий деҳқон бозорларида 2020 йил 3 февраль куни ўтказилган кузатув натижалари бўйича алоҳида турдаги озиқ-овқат маҳсулотларининг минимал-максимал нархларини маълум қилди.\nКузатув натижасига кўра, 1 кг суякли мол гўштининг минимал нархи Нукус шаҳрининг «Нукус деҳқон бозори», Наманган шаҳарининг «Наманган чорсу деҳқон универсал бозори» ва Урганч шаҳариннг «Урганч марказий деҳқон бозори» расталарида (45 минг сўм) қайд этилган.\nСуякли мол гўштининг максимал нархи эса Тошкент шаҳрининг «Эски жўва деҳқон бозори», «Миробод деҳқон бозори», «Олой деҳқон бозори», «Фарҳод деҳқон бозори» ва «Қўйлиқ деҳқон бозори»да (65 минг сўм) кузатилган.\nҚўй гўштининг минимал нархи Нукус шаҳрининг «Нукус деҳқон бозори» (48 минг сўм) арзонлаштирилган расталарида рўйхатга олинган.\nМаксимал нархи эса Тошкент шаҳрининг «Миробод деҳқон бозори»да (78 минг сўм) кузатилган.\nКартошка 2 800 сўмдан 6 минг сўмгача (кг)\nКузатув натижаларига кўра, Тошкент шаҳрининг «Миробод деҳқон бозори»да сотувдаги йирик бўлмаган картошканинг нархи минимал нарх сифатида (2 минг 800 сўм) қайд этилган.\nТошкент шаҳрининг «Олой деҳқон бозори»да сотувдаги сараланган картошканинг нархи максимал нарх сифатида (6 минг сўм) қайд этилди.\nПиёз 1 минг 200 сўмдан 3 минг 500 сўмгача (кг)\nПиёз маҳсулотининг минимал нархи Гулистон шаҳрининг «Гулистон деҳқон бозори»да (1 минг 200 сўм) рўйхатга олинди.\nМаксимал нарх сифатида эса Тошкент шаҳрининг «Олой деҳқон бозори»да сотувда бўлган сараланган пиёзнинг нархи(3 минг 500 сўм) кузатилди.\nСабзи маҳсулотининг минимал нархи Гулистон шаҳрининг «Гулистон деҳқон бозори», Фарғона шаҳрининг «Фарғона шаҳар марказий деҳқон бозори»да (1 000 сўм) қайд этилган.\nТошкент шаҳрининг «Олой деҳқон бозори»да сотувдаги тозаланган ва сараланган сабзининг нархи максимал нарх сифатида (4 минг сўм) қайд этилди.\nТухум 7 минг сўмдан 15 минг сўмгача (10 дона)\nКузатув натижасига кўра, Гулистон шаҳрининг «Гулистон деҳқон бозори», Наманган шаҳарининг «Наманган чорсу деҳқон универсал бозори», Тошкент шаҳрининг «Қўйлиқ деҳқон бозори», «Фарҳод деҳқон бозори»да арзонлаштирилган тухум расталаридаги майда тухумнинг нархи минимал нарх сифатида (7 минг сўм) қайд этилди.\nМаксимал нарх эса Тошкент шаҳрининг «Олой деҳқон бозори» ва «Эски жўва деҳқон бозори»да (15 минг сўм) кузатилган.\nКузатув натижаларига кўра, гуруч маҳсулотининг минимал нархи Нукус шаҳрининг «Нукус деҳқон бозори», Жиззах шаҳрининг «Жиззах марказий деҳқон бозори», Термиз шаҳрининг «Марказий деҳқон озиқ-овқат бозори», Қарши шаҳрининг «Қарши деҳқон озиқ-овқат бозори», Тошкент шаҳрининг «Олой деҳқон бозори»да (5 минг сўм) қайд этилган.\nМаксимал нарх эса, Тошкент шаҳрининг «Миробод деҳқон бозори», «Эски жўва деҳқон бозори», «Олой деҳқон бозори»да кузатилди (18 минг сўм).\nЎсимлик ёғи маҳсулотларининг минимал нархи Тошкент шаҳрининг «Эски жўва деҳқон бозори»да (маҳаллий пахта ёғи 11 минг сўм) кузатилди.\nМаксимал нархи эса Тошкент шаҳрининг «Миробод деҳқон бозори»да (кунгабоқар ёғи 19 минг сўм) кузатилди.\nШакар 6 500 сўмдан 8 минг сўмгача (кг)\nШакар маҳсулотининг минимал нархи Тошкент шаҳрининг «Қўйлиқ деҳқон бозори»да (6 500 сўм) қайд этилди.\nМаксимал нархи эса Нукус шаҳрининг «Нукус деҳқон бозори», Жиззах шаҳрининг «Жиззах марказий деҳқон бозори», Қарши шаҳрининг «Қарши деҳқон озиқ-овқат бозори», Андижон шаҳрининг «Янги бозор деҳқон бозори», Самарқанд шаҳрининг «Сиёб деҳқон бозори», Наманган шаҳрининг «Наманган чорсу деҳқон универсал бозори», Урганч шаҳрининг «Урганч марказий деҳқон бозори», Чирчиқ шаҳрининг «Чирчиқ деҳқон бозори», Янгийўл шаҳрининг «Ихтисослашган Янгийўл шаҳар деҳқон бозори», Тошкент шаҳрининг «Олой деҳқон бозори», «Фарҳод деҳқон бозори», «Қўйлиқ деҳқон бозори»да (8 минг сўм) кузатилди.\nХурмо экспорти 50,1 минг тоннага ошди